Cinta Membangkitkan Hubungan Intim yang Sejahtera

Cinta dan nafsu: Apakah perbezaannya?

Bagi orang Yunani purba, mereka mempunyai beberapa perkataan untuk membezakan jenis-jenis cinta. Cinta dibahagiakan kepada tiga sistem otak asas iaitu nafsu (pemacu seks), cinta yang romantik dan ikatan atau hubungan perasaan yang mendalam. Ketiga-tiga sistem otak ini sering kali dikuasai atau menguasai. Bagaimanapun, ia tidak semestinya anda boleh melakukan hubungan seks dengan seseorang yang anda tidak suka, jatuh cinta dengan seseorang yang anda tidak pernah tidur bersama dan berasa ikatan yang mendalam kepada seseorang tetapi anda tidak menghiraukan nafsu dan romantik. Oleh itu, secara kesimpulannya, setiap pemacu keghairahan dikaitkan dengan perbezaan otak utama dan sistem kimianya.

Manakala nafsu pula telah lama dikaitkan dengan sistem testosteron yang ada secara semula jadinya pada lelaki dan wanita. Sebaliknya, cinta yang romantis adalah dirancang, terutama sekali oleh sistem dopamine di dalam otak. Dan, ikatan hubungan yang mendalam kini dikaitkan dengan sistem neurokimia,
oksitosin
dan vasopresin.

Dan yang menariknya, kebanyakan orang di seluruh dunia dengan mudah boleh membezakan antara cinta romantis dan nafsu.

Fakta mengejutkan mengenai seks yang perlu anda tahu

Anda mungkin fikir bahawa anda sudah mengetahui segala-galanya yang perlu diketahui mengenai cinta dan hubungan seks, tetapi adakah anda benar-benar tahu? Berikut adalah beberapa fakta yang mengejutkan dan mungkin mengubah perspektif anda terhadap hubungan intim bersama pasangan.

 Lelaki benar-benar mahu wanita orgasma

Secara biologi, lelaki memberi perhatian khusus kepada pasangan mereka semasa hubungan seksual. Jika pasangan tidak “responsif’ atau “terlibat’ semasa hubungan seks, ini boleh menimbulkan kecurigaan dan kesangsian, menurut ahli sains saraf Ogi Ogas dan Sai Gadam.

Walaupun dalam hubungan jangka pendek, mereka mencadangkan, lelaki bermotivasi untuk memuaskan pasangan mereka meskipun dalam senario ini ia mungkin tidak ada kaitan dengan memastikan kesetiaannya dan lebih banyak kaitannya dengan melindungi reputasinya. Malah, mana-mana lelaki yang menurunkan ego atau harga dirinya secara tidak langsung akan memastikan pasangannya berasa lebih baik.

 Ovulasi mempengaruhi tarikan seksual bagi lelaki dan wanita

Menurut satu kajian, wanita subur memperlihatkan daya tarikan yang lebih kuat kepada lelaki alfa yang biasa (lebih “lelaki’) daripada ketika mereka tidak ovulasi. Lelaki, sebaliknya, kelihatan mencari sesuatu ovulasi daripada afrodisiak. Dalam satu lagi kajian, lelaki menilai bau busuk wanita pada pelbagai peringkat dalam kitaran haid mereka, dan bau yang paling menarik, menurut para peserta, berasal dari wanita yang ovulasi.

 Lelaki muda berasa tertekan untuk melakukan hubungan seks dengan cepat (walaupun mereka tidak mahu)

Dalam
The Sex Myth
, pengarang Rachel Hills mengambil beberapa kajian yang menunjukkan bahawa lelaki tidak semestinya gila seks seperti yang digambarkan oleh media. Satu tinjauan mendapati bahawa 21 peratus daripada lelaki berusia 15 hingga 21 tahun telah berasa tertekan disebabkan oleh seorang wanita untuk pergi lebih jauh secara seksual daripada yang selesa untuk mereka, dan 56 peratus daripadanya berkata mereka berasa lega ketika seorang pasangan wanita ingin menunggu untuk melakukan hubungan seks.

 Hanya mengambil masa kurang daripada satu saat untuk mengetahui jika terdapat keghairahan

Sebenarnya, separuh daripada saat itu adalah apa yang diperlukan untuk otak anda memutuskan sama ada pasangan berpotensi hangat atau tidak, menurut kajian tahun 2008. Dalam satu temu bual, penulis kajian, Stephanie Ortigue berkata, mereka mendapati otak tahu siapa yang kita inginkan dan apabila kita mahu sebelum kita menyedarinya. Lebih menarik lagi, para penyelidik mendapati ia mengambil masa yang lebih sedikit untuk bawah sedar bagi mengenal pasti seseorang yang kita dapati tidak menarik.

Pasangan bahagia percaya seks yang hebat perlukan usaha

Mitos bahawa fasa bulan madu berlangsung selama-lamanya untuk pasangan yang paling bahagia adalah dusta. Sebenarnya, selepas dua hingga tiga tahun, kepuasan seksual mula berkurang bagi kebanyakan pasangan. Kunci untuk mengekalkan kehidupan seks yang hebat menurut penyelidikan baru dari University of Toronto, menyedari bahawa ia memerlukan kerja dan usaha untuk menjaga kehangatan hidup. Dalam erti kata lain, andaian bahawa seks yang hebat secara automatik sepatutnya berlaku adalah selalunya yang menghalang seks yang hebat dari sebenarnya berlaku.

 Lelaki adalah pendusta dan penipu yang lebih baik

Walaupun persepsi umum adalah wanita yang sering menipu lelaki seperti melalui solekan, tetapi apabila melibatkan penipuan secara lisan, lelaki mendahuluinya atau lebih baik. Dalam
The Male Brain
, Louann Brizendine menegaskan bahawa lelaki menunjukkan “ketegangan elektrik yang jauh lebih kecil’ dalam suara mereka ketika berbohong, yang membuatkan kebohongan mereka berbunyi lebih meyakinkan. Dalam buku
Are All Guys Assholes?
, penulis Amber Madison melaporkan bahawa 44 peratus daripada seribu lelaki lurus yang ditemuinya berkata mereka dengan senang hati akan “menipu minat’ dalam kehidupan seorang gadis untuk tidur dengannya.

Hubungan seksual: Apakah perkara yang perlu dielakkan?

Seks adalah kehendak asas manusia. Ia adalah satu pengalaman yang menyeronokkan. Selain menjadikan hubungan yang paling tinggi antara lelaki dan wanita, seks yang baik juga banyak memberi manfaat kepada hormon wanita.

Saintis mendapati bahawa melakukan hubungan seks mampu meningkatkan kesihatan fizikal dan juga mental. Oleh itu, pasangan suami isteri sebenarnya perlu lebih bersikap terbuka mengenai seks dan tidak memandangnya dengan remeh. Namun begitu, terdapat beberapa perkara yang perlu dielakkan sebelum melakukan hubungan seks bersama pasangan.

 Jangan makan terlalu banyak

Makan terlalu banyak akan menyebabkan anda berasa mengantuk terutamanya jika ia tinggi kandungan serat dan karbohidrat. Walaupun diet sayur-sayuran adalah baik untuk kesihatan anda, elakkan makanan yang tinggi karbohidrat dan serat 2 hingga 3 jam sebelum melakukan hubungan seks. Sebaliknya, amalkan makan makanan yang manis seperti coklat atau gula-gula. Jika anda bukan penggemar makanan manis, cuba makan kekacang. Selain itu, minum lebih banyak air untuk memberi anda lebih tenaga.

 Bercukur

Wanita tidak boleh bercukur sebelum bersetubuh. Bercukur menyebabkan lapisan kulit teratas mengelupas dan menjadi sangat sensitif. Folikel rambut boleh merengsakan dan menyebabkan luka kecil, yang akan membawa kepada kemungkinan mendapat jangkitan seperti HPV atau herpes.

 Jangan menggunakan daun pudina

Secara logiknya, anda mesti mahu berbau wangi ketika melakukan hubungan intim dengan pasangan, bukan? Namun begitu, ia sebenarnya mungkin akan menjejaskan kadar testosteron anda kerana daun pudina mengandungi mentol. Sebaiknya, hanya berus gigi anda seperti biasa sahaja.

 Jangan merokok atau minum alkohol

Kebanyakan media massa kini memberi tanggapan seperti merokok atau minum alkohol adalah perkara yang normal terutamanya bagi lelaki. Realitinya sangat jauh berbeza. Asap rokok dan alkohol adalah toksik yang berbahaya kerana ia mampu merencatkan aliran darah dalam badan lalu mengurangkan prestasi seksual anda. Ia juga berbahaya buat kesihatan anda secara umumnya.

 Jangan menggunakan rutin yang sama sahaja

Variasi adalah kuncinya. Bagi menyemai cinta yang mendalam antara pasangan, anda perlu bersikap kreatif ketika melakukan hubungan seks. Ini kerana rutin yang sama sahaja akan mendatangkan kebosanan lalu membunuh libido anda dan pasangan. Oleh itu, pelbagaikan lokasi, pakaian atau senario bagi memarakkan lagi api asmara dan rasa cinta dalam kehidupan seksual anda.

 Jangan terlalu risau berkenaan bentuk tubuh badan anda

Kedua-dua lelaki dan wanita agak cemas sebelum bersetubuh. Individu yang terlalu risau dengan bentuk tubuh badan mereka akan cenderung gagal dalam kehidupan seksual mereka bersama pasangan. Jangan terlalu risau kerana anda dan pasangan seharusnya menerima satu sama lain dengan seadanya kerana bentuk tubuh badan yang menarik adalah satu perkara yang tidak akan kekal sehingga usia tua. Oleh itu, cuba abaikan pemikiran ini dan nikmatilah hubungan intim bersama pasangan dengan lebih bahagia.

Kadang-kadang, kebimbangan terlampau boleh menyebabkan disfungsi erektil. Urutan kaki atau belakang daripada pasangan boleh membantu mengurangkan tekanan serta mencipta masa yang luar biasa untuk kedua-duanya.

Makanan tambahan: Adakah ia membantu hubungan seksual anda dan pasangan?

Tidak dinafikan, kebanyakan pasangan sama ada baru atau telah lama berkahwin, apabila membabitkan hubungan intim, pelbagai tip pemakanan dititikberatkan bagi memastikan hubungan yang berjaya. Malah, bagi pasangan yang kurang bersemangat mereka boleh mencuba makanan tambahan tertentu bagi meningkatkan hubungan intim bersama. Berikut beberapa makanan lazat yang mudah ditemui bagi menyelamatkan hari anda bersama pasangan sekali gus menyemai cinta yang lebih mendalam antara anda berdua.

 Coklat gelap

Coklat gelap bukan sahaja sangat menarik, tetapi ia juga boleh meningkatkan kehidupan seks anda. 70% coklat gelap mengandungi koko, yang sangat kaya dengan dopamine, ini bermakna dengan memakan coklat gelap yang mencukupi, anda boleh meningkatkan tahap dopamine di dalam otak. Dopamine (ia terutamanya disebabkan oleh tryptophan dan phenylethylamine), atau juga dikenali sebagai “
pleasure chemical
” adalah sebab mengapa mood anda meningkat, santai dan merangsang tindak balas tubuh anda.

 Badam

Almond lebih daripada makanan ringan yang sihat dan menyelerakan, tetapi ia juga meningkatkan semangat, berfungsi sebagai perangsang seksual, dan membantu kesuburan. Berkongsi ciri-ciri yang sama dengan asparagus, badam kaya dengan nutrien dan beberapa mineral, yang sangat penting dalam kehidupan seks dan pembiakan anda. Sebagai contoh, beberapa nutrien dan mineral yang terdapat dalam badam adalah zink (membantu dengan libido dan nafsu seksual), selenium, vitamin E dan sebagainya.

 Makanan laut

Sesetengah orang tidak suka makan makanan laut kerana bau, tekstur yang licin dan berlendir. Walau bagaimanapun, ia tidak mengubah hakikat bahawa makanan laut adalah salah satu daripada sumber zink yang paling tinggi libido. Di samping itu, terdapat juga jenis makanan laut yang boleh bertindak sebagai afrodisiak. Sebagai contoh, ikan berminyak, seperti salmon liar, atau ikan hering, bukan sahaja berfungsi sebagai afrodisiak, tetapi juga kaya dengan omega-3 dan asid lemak yang sihat, yang penting untuk jantung yang sihat.

 Avokado

Selama beratus-ratus tahun, avokado telah dirujuk sebagai buah zakar oleh Aztecs disebabkan oleh bentuk fizikalnya. Walau bagaimanapun, sebab di sebalik mengapa avokado boleh membantu kehidupan seks anda adalah ia sangat kaya dengan lemak tidak tepu dan rendah lemak tepu. Oleh itu, avokado berfungsi dengan sempurna sebagai afrodisiak, dan juga baik untuk jantung dan arteri anda.
Selain itu, avocado juga kaya dengan vitamin B6, yang membantu menjaga keseimbangan sistem saraf anda dan vitamin E berpotensi menurunkan risiko penyakit kardiovaskular. Ia juga boleh mengurangkan kerosakan DNA sperma.

 Panax ginseng (ginseng Asia)

Menurut satu kajian, wanita yang menjalani tempoh menopaus boleh meningkatkan pemacu seks mereka dengan mengambil tiga kapsul 1 gram setiap hari selama 2 minggu. Di samping itu, ginseng juga meningkatkan fungsi ereksi dalam jantina yang bertentangan juga. Walau bagaimanapun, penggunaan ginseng Asia atau Panax ginseng boleh menyebabkan insomnia. Oleh itu, berunding dengan doktor atau penjaga kesihatan untuk nasihat dan panduan lanjut sebelum menggunakan suplemen ini bagi mengelakkan kesan sampingan seperti haid yang menyakitkan untuk wanita atau cirit-birit.

Mengejutkan bukan? Makanan bukan sahaja untuk mengisi perut anda, tetapi ia juga meningkatkan prestasi hidup anda. Dalam senario ini, perlu ingat bahawa lima makanan tersebut merupakan pemacu seks yang meningkat dengan dramatik. Walau bagaimanapun, ingat bahawa ia perlu dimakan dalam jumlah yang sesuai. Berunding dengan doktor atau penjaga kesihatan anda untuk mendapatkan maklumat lanjut, nasihat dan bimbingan.

Bagaimana seks meningkatkan kesihatan emosi anda dan pasangan?

Seks diketahui umum boleh memberikan rasa yang baik. Selain daripada pengalaman fizikal yang menyenangkan (orgasma/klimaks), seks menyediakan alternatif yang hebat untuk meningkatkan kesihatan mental anda. Mengapa? Baca terus untuk mengetahuinya.

 Harga diri

Seks yang kerap dianggap sebagai sumber yang baik untuk meningkatkan harga diri yang mana sangat berharga untuk semua orang. Seseorang memerlukan harga diri untuk melakukan yang lebih baik dalam pekerjaan, berasa lebih baik terhadap apa yang dilakukannya dan lebih bermotivasi dalam mengejar matlamat mereka. Mempunyai lebih banyak hubungan seks dapat meningkatkan lagi hubungan antara pasangan, sehingga membuat mereka berasa aman.

 Stres/tekanan

Sesungguhnya, rasa keseronokan diperoleh daripada persetubuhan mengatasi lebih daripada sekadar fizikal. Ini mencetuskan kesenangan apabila pasangan terlibat dalam aktiviti ini. Oleh itu, apa-apa yang kelihatan stres sebelum ini kepada pasangan yang baru sahaja melakukan seks menjadi kurang serius. Mereka lebih terbuka dan santai ketika menghadapi masalah, cenderung menghasilkan penyelesaian yang lebih baik. Maksudnya, dalam kehidupan moden yang mana sesuatu perkara berubah dengan mudah, melakukan hubungan seks secara baik adalah cara paling mudah untuk mengurangkan tahap tekanan.

 Mood yang lebih baik

Apabila mempunyai pasangan hidup, kita seperti mengalami perubahan mood yang agak kerap kerana perlu menangani bukan sahaja masalah kita sendiri tetapi juga pasangan. Selalunya seks tetap mengekalkan mood pasangan dari semasa ke semasa. Hubungan seks menjadikan kehidupan lebih memuaskan dan membuatkan seseorang berasa lebih yakin. Semua ini membuatkan mood anda menjadi jauh lebih baik pada waktu siang. Dengan itu, cinta diperlukan untuk pasangan berasa lebih baik tentang diri mereka sendiri dan kehidupan secara umumnya.

 Keintiman

Emosi yang sihat dapat ditingkatkan dengan tahap keintiman yang mana dikaitkan dengan masa yang diluangkan bersama pasangan, termasuk masa-masa seksi. Ia membantu memupuk ikatan antara pasangan dan menjadikan komunikasi (aspek utama dalam hubungan) lebih mudah. Dalam erti kata lain, apabila kita berminat dengan seseorang, kita mula mempercayainya dan akan berkongsi apa sahaja dengannya. Dan, seseorang itu juga akan melakukan perkara yang sama. Oleh itu, ikatan antara kedua-duanya semakin kuat apabila mendapat sokongan antara satu sama lain.

Selain daripada perubahan yang jelas daripada seks seperti pembakaran kalori, manfaat fizikal dan kesihatan emosi juga boleh diperoleh daripada seks. Secara keseluruhannya, seseorang mempunyai kecenderungan untuk menjadi lebih positif dalam kehidupan apabila berpuas hati dengan sesuatu. Dan, tiada cara yang lebih baik daripada seks. Anda boleh bersenang-senang dengan sendiri, tetapi aktiviti intim dengan pasangan sangat menyenangkan dan bermanfaat.

Baca juga:

4 Soalan Untuk Ditanya Sebelum Melakukan Hubungan Seks

Tabiat Untuk Merancakkan Waktu Intim Bersama Pasangan


Radang Limfa

Definisi

Apa itu Radang Limfa?

Lymphangitis ialah radang (bengkak) pada saluran limfa. Ia adalah komplikasi yang biasa berlaku akibat jangkitan bakteria . Sistem limfa adalah sebahagian daripada sistem imuniti merangkumi organ, kelenjar, saluran kecil (duct), dan saluran (vessel) diseluruh tubuh badan. Ia menghasilkan dan menyalurkan cecair yang dipanggil limfa (lymph) daripada tisu-tisu ke dalam saluran darah.

Radang limfa berkemungkinan adalah tanda jangkitan kuman yang akan merebak dengan cepat dan menjadi serius. Penyakit ini boleh menyebabkan  jangkitan dalam darah dan jangkitan-jangkitan lain yang berbahaya pada nyawa seseorang.

Apakah kebarangkalian Radang Limfa?

Radang limfa biasa berlaku. Kebanyakan pesakit didiagnos dalam kalangan individu yang lemah sistem imuniti badan. Anda boleh mengehadkan keupayaan penyakit ini untuk menjangkiti anda dengan mengurangkan faktor risikonya. Silalah berunding dengan doktor anda untuk mendapat maklumat lanjut.

Simptom-simptom

Apakah simptom-simptom Radang Limfa?

Simptom radang limfa; terdapat jalur-jalur merah berhampiran dengan kawasan luka mengarah ke kelenjar limfa yang terdekat. Sebagai contoh, jika berlaku jangkitan kuman pada bahagian lengan, kelenjar limfa dibahagian ketiak akan membengkak. Jika kaki dijangkiti, kelenjar limfa dibahagian pangkal peha akan terjejas. Kelenjar ini akan membengkak dan sakit apabila disentuh. Lesu, kebas dibahagian luka, hilang selera makan, sakit kepala, sakit otot, bersikap dingin (cold person) dan demam mungkin akan dialami oleh pesakit.

Terdapat simptom dan tanda-tanda yang tidak dinyatakan di atas. Jika anda mempunyai sebarang kemusykilan berkaitan tanda-tanda tersebut, sila berunding dengan doktor anda.

Bila saya harus berjumpa doktor?

Silalah berunding dengan doktor sekiranya anda mempunyai tanda-tanda dan gejala yang dinyatakan di atas, atau mempunyai sebarang persoalan  berkaitan dengnnya. Setiap individu mempunyai tahap kesihatan dan kondisi yang berbeza. Selalulah berbincang dengan doktor anda bagi menentukan langkah-langkah untuk diagnosis dan mendapatkan rawatan terbaik untuk anda.

Punca

Apakah Punca Radang Limfa?

Kebiasaannya, radang limfa adalah disebabkan oleh jangkitan kuman akut (teramat pendek) pada bahagian kulit oleh kuman Streptococcus. Penyakit ini juga berpunca daripada jangkitan kuman Staphylococcus tetapi ia jarang berlaku jika dibandingkan dengan kuman Strepococcus. Jangkitan kuman ini menyebabkan radang pada bahagian kelenja limfa.

Radang limfa boleh juga dikatakan sebagai tanda jangkitan kulit yang menjadi semakin teruk. Bakteria ini mungkin merebak ke dalam saluran darah dan menyebabkan masalah kesihatan yang boleh meragut nyawa.

Faktor-faktor Risiko

Apakah yang meningkatkan risiko saya kepada Radang Limfa?

Factor-faktor ini mungkin meningkatkan risiko untuk mendapat radang limfa:

Selepas mendapat rawatan kanser

 Tidak mahu makan atau berhenti mengambil antibiotik

Tidak mengendahkan luka yang berkemungkinan mendapat jangkitan.

Tiada faktor risiko tidak bermakna anda terkecuali daripada mendapat penyakit ini. Tanda-tanda ini hanyalah sebagai rujukan. Anda perlu berunding kepada doktor pakar untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Radang Limfa didiagnosis?

Radang limfa perlu dirawat dengan segera. Rawatan ini termasuk antibiotik dan ubat tahan sakit (painkiller). Individu yang mempunyai gejala yang serius seperti demam, bersikap dingin (cold person), sakit otot perlu mendapat suntikan antibiotik secara terus ke dalam saluran darah. Tuala yang panas dan lembap dituam atau pad yang dipanaskan boleh diletakkan ke atas luka beberapa kali sehari untuk mengurangkan bengkak dan bertindak sebagai ubat anti-radang. Kawasan luka tersebut sebaiknya dirawat semampu boleh. Penjagaan luka selepas pengambilan ubat antibiotic jika perlu.

Jangkitan kuman yang disebabkan oleh kumpulan A Streptococcus memerlukan rawatan kecemasan. Radang kelenjar limfa boleh menjadi semakin teruk dengan cepat dan mengakibatkan komplikasi serius. Komplikasi ini boleh meragut nyawa.

Bagaimana pesakit Radang Limfa dirawat?

Doktor akan diagnos berdasarkan sejarah perubatan dan tahap kesihatan anda terutama memeriksa bahagian kelenjar limfa. Doktor anda juga memerlukan hasil ujian darah bagi mengenalpasti jenis bakteria dan tahap keseriusan penyakit tersebut.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Radang Limfa?

Gaya hidup dan kaedah pengubatan sampingan di bawah mungkin dapat membantu anda mengatasi penyakit ini:

Habiskan antibiotik yang diberikan dan hubungi doktor anda jika demam berlanjutan selepas pengambilan antibiotik.

Anda perlu maklumkan kepada doktor jika ubat yang tidak disarankan oleh doktor (non-prescription drugs) seperti Acetaminophen atau Ibuprofen tidak membantu untuk meredakan kesakitan.

Minum air dengan banyak dan pastikan diet yang sihat untuk kembali pulih daripada penyakit tersebut.

Tutup dan angkat bahagian yang dijangkiti.

Gunakan tuala yang lembap dan panas ditempat yang dijangkiti untuk mengurangkan bengkak dan meningkatkan aliran darah.

Pulihlah dengan segera jika anda mengalami tanda-tanda jangkitan seperti itu.

Hubungi doktor jika masih terdapat jalur-jalur merah berhampiran dengan luka dan merebak ke bahagian kelenjar limfa selepas mendapat rawatan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Mata Asyik Mengantuk Ketika Haid? Jangan Risau, Ini Cara Untuk Atasinya!

“Kenapa asyik mengantuk ketika period? Masuk kali ini, dah 5 kali menguap di tempat kerja. Bukan itu sahaja, sepanjang hari rasa letih dan tidak bersemangat…  Adakah ini sebahagian daripada simptom haid?”

Haa… Adakah anda mengalami masalah yang sama? Jom, dapatkan info lebih lanjut mengenai
simptom datang haid
 terutamanya tentang masalah mengantuk!

Untuk mendapatkan lebih banyak info tentang Kesihatan Wanita, sila dapatkannya
di sini.

Kenapa asyik mengantuk semasa haid?

Tanda anda keletihan semasa
period
:

Rasa gelisah dan stres

Sukar tidur malam

Mudah marah dan sering
moody

Penat, letih dan mengantuk

Sakit badan

Cirit-birit

Mengantuk merupakan satu simptom
period
 yang lazim dalam kalangan kaum Hawa.

Ramai wanita yang mengakui mereka sering rasa penat dan tidak bersemangat sepanjang hari.

Ini tidak termasuk dengan simptom haid yang lain
seperti pening kepala
, sakit perut, masalah jerawat,
sakit payudara
,
mood swing
 dan pelbagai lagi.

Tetapi, mengapa semua ini berlaku? Simptom
period
 sebenarnya terjadi disebabkan ketidakseimbangan hormon dalam badan!

Menurut sebuah kajian yang dilakukan oleh
Active Iron,
49% wanita rasa mengantuk, letih dan penat disebabkan haid masing-masing.

Benar, mengantuk ketika
period
 merupakan sesuatu yang normal. Namun, tidaklah sampai
keletihan yang melampau
!

Kesakitan dan pendarahan yang melampau ketika haid merupakan sesuatu yang abnormal.

Jika anda rasa letih dan mengalami pelbagai simptom lain seperti
pendarahan yang berat
, mungkin ada penyakit lain yang menjadi dalang di sebaliknya.

Selain simptom haid, ada lagi ke punca badan penat ketika
period
?

Sehingga hari ini, pakar mempunyai pendapat yang berbeza mengenai keletihan ketika haid. Ada yang berpendapat ia berlaku disebabkan ketidakseimbangan hormon.

Namun, bukan itu sahaja. Ada beberapa lagi penyebab lain yang menjadi punca mengantuk ketika haid:

1. Sukar tidur malam

Kenapa asyik mengantuk? Mungkin sebab anda tidak tidur lena!

Masalah tidur merupakan isu lazim di negara kita. Hampir 35% orang dewasa
mempunyai insomnia
 yang menyebabkan kualiti tidur mereka merudum.

Walau bagaimanapun, wanita lebih berisiko untuk mengalami masalah tidur disebabkan ketidakseimbangan hormon ketika haid.

Kurang tidur pada waktu malam menyebabkan wanita rasa mengantuk sepanjang hari.

Ada banyak sebab mengapa wanita tidak boleh tidur, antaranya disebabkan kesakitan ketika senggugut atau pening kepala yang mengganggu kualiti tidur malam.

Tip:
 Wanita yang mengalami senggugut pada waktu malam boleh mengambil ubat tahan sakit untuk mengurangkan kesakitan pada waktu malam.

2. Tahap zat besi dalam badan rendah

Wanita yang mengalami pendarahan berat ketika haid mungkin akan
menghidap anemia
.

Apabila badan tidak dapat zat besi yang mencukupi, ia tidak dapat menghasilkan hemoglobin, sejenis protein penting yang membantu sel darah menghantar oksigen yang mencukupi ke seluruh badan.

Selain itu,
tahap zat besi
 yang rendah dalam badan juga boleh menyebabkan keletihan. Sebab itulah, ramai wanita yang rasa mengantuk sepanjang hari ketika haid!

3. Rasa mengidam makanan manis

Siapa sangka, makanan sebenarnya boleh menjadi punca keletihan!

Jadi, jangan layan sangat rasa mengidam ketika haid. Jika anda makan terlalu banyak makanan yang manis,
tahap gula dalam darah
 akan meningkat.

Kenaikan kadar gula boleh menyebabkan keletihan yang berpanjangan.

Tip:
 Makan lebih banyak buah-buahan dan sayur-sayuran segar. Elakkan makanan ringan dan
kafein
 untuk kurangkan keletihan ketika haid.

Baca juga:

Haid Berpanjangan Tapi Keluar Sikit-sikit? Ini 9 Puncanya, Ada Yang Disebabkan Penyakit Bahaya!

Kaum Hawa Kena Makan 7 Suplemen Ini Ketika Haid Untuk Elak Dan Kawal PMS!

Cara mengurangkan keletihan disebabkan simptom haid

Benar, kita tidak boleh mengelakkan simptom haid secara 100%.

Walau bagaimanapun, ada beberapa langkah yang boleh anda lakukan untuk kekal cergas ketika
period
:

Pastikan anda tidur malam dengan mencukupi
. Tidur dan bangun pada waktu yang sama supaya hormon lebih stabil.

Makan secara sihat
. Elakkan mengikut nafsu makan. Kadar gula dalam darah yang terlalu tinggi akan menyebabkan keletihan. Cuba makan lebih kerap namun dalam saiz hidangan yang kecil.

Minum air dengan mencukupi
. Dehidrasi merupakan
punca utama keletihan
. Jadi, pastikan anda minum air sekurang-kurangnya 8 gelas setiap hari.

Bersenam dengan kerap
. Semua orang perlu bersenam. Ia dapat meningkatkan
kesihatan kardiovaskular
 dan juga peredaran darah. Lama-kelamaan, anda akan rasa lebih cergas dan kurang letih!

Jangan risau, anda boleh tangani keletihan disebabkan simptom haid!

Ladies
, jangan risau sekiranya anda sering rasa letih ketika haid. Ini merupakan perkara yang normal dan boleh diatasi dengan mudah.

Elakkan pengambilan makanan segera, minuman beralkohol dan rokok. Amalkan pemakanan yang sihat, tidur yang mencukupi dan kekal aktif.

Selain itu, anda juga boleh berehat dan tidur sebentar pada waktu siang untuk mengatasi keletihan!


Apakah Maksud Diet yang Seimbang? Ini Senarai Yang Anda Perlu Ambil!

Diet yang seimbang mengandungi nutrien yang lengkap untuk tubuh badan.
Nutrien yang diperlukan juga berbeza-beza mengikut usia.

Perbezaan ini juga dipengaruhi oleh faktor jantina dan kesihatan individu-individu yang berbeza.

Anda boleh menggunakan panduan berikut untuk memastikan anda mempunyai diet yang seimbang dalam kehidupan seharian.

1. Tenusu

Antara contoh produk tenusu adalah susu, mentega ataupun apa-apa makanan yang diperbuat daripada susu.

Produk tenusu adalah penting kerana jenis makanan ini mengandungi vitamin D dan kaya dengan lemak tepu yang membantu mengurangkan tahap kolesterol.

Alternatif kepada produk tenusu pula adalah
produk yang berasaskan soya atau kekacang.

2. Protein

Protein boleh ditemui di dalam semua jenis daging.

Daging ayam dan lembu mengandungi paling banyak protein. Ikan, telur, kacang dan tofu juga merupakan sumber protein yang dihasilkan daripada soya.

Daging yang diproses seperti sosej dan burger pula tidak seharusnya ada dalam diet anda kerana makanan-makanan segera seperti ini kaya dengan sodium dan lemak.

Cara memasak yang betul perlu dititikberatkan untuk memastikan protein yang terdapat dalam makanan tidak terjejas.

Antara cara memasak yang baik untuk menjaga kandungan protein adalah memanggang, merebus atau masak secara stim.

3. Buah-buahan

Hampir kesemua buah-buahan di dunia adalah bebas lemak,
mengandungi kalori yang rendah serta kaya dengan serat dan vitamin.

Buah-buahan boleh dimakan begitu sahaja
ataupun dibuat sebagai jeruk.

Namun, gula perlu ditambah dalam bilangan yang sedikit bagi mengelakkan pertambahan jumlah kalori.

4. Sayur-sayuran

Sayur-sayuran juga kaya dengan serat. Selain mengandungi kalori yang rendah, makanan jenis ini mempunyai serat dan mineral yang tinggi.

Pengambilan sayur-sayuran juga akan merangsang deria rasa anda selain melengkapkan nutrien yang diperlukan dalam badan.

Cara memasak sayur-sayuran agar kandungan vitamin dan mineralnya tidak terjejas adalah dengan memanggang dan masak secara stim. Anda juga boleh menhidangkan sayur-sayuran ini bersama dengan sajian utama anda.

5. Gandum

Gandum merupakan sumber utama karbohidrat.

Jenis makanan ini perlu ada dalam diet seharian anda. Ini kerana gandum mengandungi serat dan vitamin yang diperlukan oleh badan anda.

Antara contoh makanan yang tergolong dalam kategori ini adalah roti, nasi, bijirin serta pasta.

6. Lemak

Tidak semua lemak tidak mengakibatkan anda menjadi gemuk. Sesetengah lemak adalah sihat untuk badan anda sekiranya jumlah pengambilannya betul dan berpatutan.

Lemak yang tidak tepu adalah contoh lemak yang tidak sihat.

Lemak haiwan yang paling sihat adalah lemak daripada daging ikan manakala lemak yang paling sihat daripada sayuran-sayuran dan buah-buahan adalah daripada kacang, aprikot dan zaitun.

Anda perlu memahami dan mengamalkan diet yang seimbang bagi menjamin kesihatan yang lebih baik.

Selain itu, diet yang seimbang dan sihat juga akan menghalang penyakit daripada menjangkiti anda.


Anak Demam Panas Kaki Sejuk? Mama, Jangan Buat 4 Benda Ini, Elak Demam Melarat!

Apabila anak demam panas kaki sejuk, sebagai
ibu bapa,
 pasti anda terfikir apa patut dilakukan dan perkara yang harus dielakkan, betul tak? Jangan gusar, dalam perkongsian artikel ini ada jawapannya.

Untuk mendapatkan lebih banyak info tentang Keibubapaan, sila dapatkannya
di sini.

Anak demam panas kaki sejuk

Kebanyakan ibu bapa akan berasa susah hati apabila melihat si kecil demam. Walaupun mereka tampak tidak berdaya serta kelesuan, demam itu sebenarnya mungkin sesuatu yang baik. Kenapa ya?

Demam sebenarnya boleh memberikan manfaat, kerana ia
meningkatkan sistem imun
 untuk membantu tubuh melawan jangkitan.

Kita pasti terfikir ia adalah perkara yang tidak bagus apabila si kecil demam. Hakikatnya ia adalah tanda badan berfungsi seperti sepatutnya.

Kanak-kanak demam mungkin menunjukkan simptom seperti:

Cer
ewet, cepat mera
gam

Tidak selesa

Panas apabila disentuh

Kemerahan

Berpeluh

Perkara harus dielakkan jika anak demam kepala panas kaki sejuk

Sebelum kita ketahui apakah perkara patut dilakukan, berikut dikongsikan beberapa perbuatan yang harus dihindari:

Jangan biarkan anak kelaparan

Anak demam
 mungkin kurang lapar daripada biasa, tetapi jika mereka mahu makan, tawarkan diet sihat dan seimbang.

Kanak-kanak yang mendapat cukup nutrisi lebih berkeupayaan untuk melawan jangkitan.

Jangan biarkan anak demam panas kaki sejuk berpakaian tebal

Sewajarnya, anak yang demam perlu diberikan pakaian yang lebih selesa.

Anda pasti terfikir untuk memberikan anak selimut tebal bagi mengeluarkan peluh. Namun ini adalah tindakan yang salah!

Elakkan memberi anak berpakaian secara berlebihan atau berselimut tebal. Ini kerana ia boleh menghalang panas badan daripada keluar dan menyebabkan suhu meningkat lebih tinggi.

Selain itu, elakkan juga melakukan perkara seperti:

Memberikan
anak mandian
 ais kerana ia boleh menyebabkan si kecil berasa tidak selesa

Memaksa anak untuk melakukan aktiviti harian seperti biasa. Ini kerana mereka seharusnya mengurangkan aktiviti dan berehat

Apa yang patut dilakukan jika anak demam panas kaki sejuk?

Terdapat beberapa perkara yang boleh anda lakukan untuk membantu menurunkan demam si kecil, seperti:

Berikan ubat

Apabila anak demam kepala panas kaki sejuk, mereka akan mudah meragam dan cerewet. Merawat demam dengan memberi
kan ubat-u
batan tanpa preskripsi, boleh membantu memberikan kelegaan.

Jika demam ringan dan anak tampak sihat, anda boleh membiarkan keadaan itu baik sendiri. Anda juga boleh membantu melegakan ketidakselesaan dengan
memberikan acetaminophen
 – untuk bayi 3 bulan ke atas atau ibuprofen jika si kecil berusia lebih 6 bulan.

Harus diingatkan bahawa pengambilan ubat hanya untuk mengawal simptom dan bukannya menyembuhkan demam.

Baca juga:

Perhatikan dos ubat anak demam panas kaki sejuk

Walaupun anda boleh memberikan anak acetaminophen atau ibuprofen, tetapi pastikan ia dalam dos yang betul.

Jika wujud keraguan, berundinglah dengan doktor bagi mendapatkan dos yang tepat dengan usia dan
berat anak
.

Kain lembap

Jika badan anak terasa panas, gunakan kain lembap pada dahi untuk memberikan keselesaan.

Sekiranya mereka muntah-muntah dan tidak dapat menelan ubat, gunakan kain lap yang direndam dalam air suam untuk mengelap bahagian leher, lengan dan kaki si kecil bagi menurunkan suhu terasnya.

Elakkan mengelap anak dengan ais atau air sejuk. Jangan lap si kecil untuk tempoh masa lebih daripada 30 minit bagi setiap sesi.

Pengambilan cecair mencukupi jika anak demam panas kaki sejuk

Peluh semasa demam boleh menyebabkan
anak dehidrasi.

Berikan pelbagai jenis minuman selain air seperti jus buah atau minuman dengan elektrolit.

Anak mungkin
tidak berselera untuk makan
 ketika demam, tetapi pastikan mereka minum air kerana ia penting. Jika dia muntah atau
cirit-birit
, berikan dia minuman elektrolit.

Pertimbangkan 3 perkara ini

Terdapat beberapa perkara perlu dipertimbangkan sebelum membawa anak untuk melakukan pemeriksaan doktor semasa demam, iaitu:

 Usia anak

Secara amnya, semakin muda usia anak, semakin membimbangkan jika mereka demam. Bawa anak berjumpa doktor jika:

Bayi baru lahir
 sehingga 3 bulan dengan demam 38°C atau lebih tinggi

Bayi berumur 3 hingga 6 bulan dengan demam 39°C atau lebih tinggi

Anak berusia lebih daripada 6 bulan dengan demam 39.4°C atau lebih tinggi

 Tempoh anak demam

Bagi bayi yang berumur 3 bulan hingga 1 tahun, bawa mereka mendapatkan pemeriksaan doktor jika demam 38°C atau lebih tinggi, yang berlarutan lebih daripada 24 jam.

Bawa si kecil berjumpa doktor jika demam berlanjutan dua hari atau lebih, pada anak berusia antara 1 dan 2 tahun dan untuk anak berumur lebih dari 2 tahun jika ia tidak bertambah baik selepas tiga hari.

 Simptom lain

Pemerksaan doktor perlu dilakukan jika anda mengesan tanda-tanda tertentu pada anak yang mungkin memerlukan rawatan lanjut seperti sakit tekak,
jangkitan telinga
 atau jangkitan saluran kencing.

Gejala lain yang membimbangkan termasuk:

Muntah berulang dan/atau cirit-birit

Sakit kepala

Leher kebas

Tidak bermaya

Masalah bernafas

Ruam tidak dapat dijelaskan

Tanda-tanda dehidrasi – kurang tukar lampin (kurang kencing) atau menangis tapi tiada air mata keluar

Periksa juga jika anak demam bertindak luar biasa atau mengalami masalah kesihatan kronik
seperti asma
 atau diabetes.

Dalam kes yang jarang berlaku, ia boleh menyebabkan sawan demam – kebanyakannya tidak berbahaya dan tidak mengakibatkan kesan berpanjangan.

Sekiranya terdapat kebimbangan mengenai keadaan anak demam panas kaki sejuk, lakukan pemeriksaan dengan
pakar kanak-kanak (pediatrik)
 bagi mendapatkan lebih kepastian.


Rawatan Jerawat: Benzoyl Peroksida atau Asid Salisilik

Jerawat tidak boleh disembuhkan, tetapi boleh dikawal dengan rawatan. Benzoyl peroksida dan asid salisilik boleh membantu anda mengurangkan radang jerawat dan mencegah kembali.

Mengapa produk jerawat mempunyai benzoyl peroksida dan asid salisilik?

Bahan kimia ini berguna dalam mengurangkan keradangan dan membersihkan jerawat. Bahan ini boleh menghalang pengeluaran sebum, mengehadkan pertumbuhan bakteria, menggalakkan pelupasan sel-sel kulit dan memebersihkan sumbatan liang.

Benzoyl peroksida dan asid salisilik tergolong dalam kumpulan rawatan jerawat yang paling biasa ditemui. Kedua-duanya adalah bahan anti jerawat yang sangat baik, dan rawatan jerawat yang paling berpatutan di pasaran. Hampir semua rawatan jerawat daripada farmasi akan mempunyai satu atau yang lain. Tetapi adalah mustahil untuk meramalkan dari botol produk mana yang akan membantu membersihkan jerawat anda. Jika anda memilih produk yang salah, ia sebenarnya boleh memburukkan lagi keadaan.

Bagaimana untuk merawat jerawat dengan asid salisilik?

Salah satu kelebihan terbesar asid salisilik adalah keupayaan untuk mengelupaskan kulit tanpa menyebabkan keradangan dan meredakan sebarang kemerahan sedia ada atau bengkak yang mungkin sedang anda alami. Untuk jerawat ringan, asid salisilik boleh membantu mengurangkan sumbatan liang untuk menyelesaikan dan mencegah cela. Ia tidak mempunyai sebarang kesan ke atas pengeluaran sebum dan tidak membunuh bakteria. Anda mungkin perlu menggunakan produk asid salisilik secara berterusan, seperti benzoyl peroksida, kerana kesannya mungkin berhenti apabila anda berhenti menggunakannya. Asid salisilik boleh didapati dalam pelbagai produk jerawat termasuk losyen, krim dan tuala wanita.

Walau bagaimanapun, terdapat kelemahan penggunaan asid salisilik, terutamanya jika anda perlu menggunakannya secara jangka panjang. Asid salisilik boleh merosakkan kulit dan sel-selnya jika anda menggunakan produk dengan kepekatan bahan ini berdasarkan preskripsi.

Bagaimana untuk merawat jerawat dengan benzoyl peroksida?

Apabila ahli perubatan bercakap tentang benzoyl peroksida vs asid salisilik, mereka biasanya menjelaskan bahawa benzoyl peroksida adalah lebih kuat, kerana ia melawan semua jenis jerawat berbeza, daripada benjolan berair kepada cela dan bintik hitam atau putih. Bahan ini dipercayai berfungsi dengan membunuh bakteria yang dikaitkan dengan jerawat dan dengan menghalang sel-sel kulit mati menyumbat liang.

Seperti semua rawatan jerawat, ia tidak akan menyembuhkan jerawat anda secara ajaib. Benyol peroksida mengambil sekurang-kurangnya empat minggu untuk menunjukkan hasil. Anda perlu berterusan menggunakan rawatan ini setelah jerawat bersih untuk membantu mecegah jerawat sehinggalah anda tidak lagi mendapat jerawat.

Benzoyl peroksida boleh didapati dalam pelbagai bentuk: krim, losyen, pencuci dan gel. Perlu diingat bahawa benzoyl peroksida boleh menyebabkan kulit kering dan boleh melunturkan fabrik, jadi gunakannya dengan berhati-hati.


Simpan Lampu Garam Dalam Rumah Untuk Rawat Resdung? Baca Ini Sebelum Beli!

Lampu garam bukanlah sekadar lampu yang biasa digunakan untuk menerangi kamar tidur anda.

Sebaliknya, objek yang berupa seakan sebuah batu dan mengeluarkan cahaya ini dipercayai boleh mendatangkan pelbagai kebaikan kepada penyimpannya.

Ramai yang membeli dan menyimpan ia di dalam bilik, pejabat atau mana-mana ruang tertutup kerana terlalu percaya akan testimoni pengguna sebelum ini.

Mereka mengatakan lampu garam ini boleh merawat pelbagai
 masalah berkaitan sistem pernafasan seperti resdung, semput atau asma
.

Selain itu, tidak kurang juga ada yang percaya lampu ini mampu menjadi ‘pelindung’ daripada sebarang gangguan aneh dan mistik.

Adakah penyataan ini benar atau mitos semata-mata? Jom sama-sama kita ikuti artikel ini dengan lebih lanjut!

Untuk mendapatkan lebih banyak info berkenaan kesihatan pernafasan, anda boleh klik
di sini
.

Apa itu lampu garam?

Sebelum pergi dengan lebih mendalam lagi, wajarlah untuk kita semua belajar serba sedikit mengenai objek yang sedang tular di pasaran ini terlebih dahulu.

Lampu ini adalah sejenis lampu yang diperbuat daripada garam bukit dan berbentuk seperti sebuah batu yang mengeluarkan cahaya berwarna terang.

Asalnya, ia diperbuat daripada campuran garam bukit Himalaya yang terletak di Pakistan.

Inilah sebab ia sering kali dikenali dengan nama lampu garam bukit Himalaya di seluruh dunia.

Namun ramai pengusaha kini telah mengambil kesempatan dan membuat
versi tiruan yang kita sendiri tidak tahu akan asal usul dan risiko penggunaannya
.

Kini, ia telah mula popular di Malaysia. Persoalannya, adakah benar ia mempunyai manfaat seperti yang digembar-gemburkan?

Apa manfaat lampu garam?

Ramai individu yang membeli dan menyimpan ia di dalam rumah untuk merawat
 masalah berkaitan pernafasan terutamanya resdung, semput atau asma
.

Adakah ia benar-benar efektif?

Berikut merupakan 3 manfaat utama lampu ini yang sering dipercayai dan diperkatakan:

#1. Menambah baik kualiti udara

Ini adalah ‘selling point’ penjual lampu garam yang paling utama.

Ia dikatakan mampu menambah baik kualiti udara dan bagus untuk digunakan oleh penderita masalah berkaitan pernafasan
seperti resdung
, semput atau asma.

Bukan itu sahaja, ia juga dipercayai boleh merawat individu yang mempunyai masalah alahan debunga atau penyakit fungsi pernafasan seperti
fibrosis sista
.

Pun begitu, sehingga kini masih belum wujud sebarang kajian yang mengatakan ia mampu
membuang patogen sekali gus menambah baik kualiti udara
.

Ia cuma berkemungkinan boleh menambah baik sistem pernafasan manusia ekoran fungsi haloterapi yang boleh diperoleh melalui kehadiran garam di udara.

Namun ia bukan alternatif untuk rawatan
penyakit resdung
,
semput
,
asma
 dan lain-lain.

#2. Meningkatkan emosi dan mood

Selain itu, lampu garam ini juga dikatakan sangat bagus untuk aspek mental anda.

Menurut sebuah kajian yang melihat kepada pendedahan ion negatif terhadap haiwan, ia akan membantu peningkatan serotonik – bahan kimia yang berkaitan dengan regulasi mood.

Pun begitu, kajian terhadap manusia tidak menunjukkan sebarang kesan yang positif kecuali jika mereka sedang berada dalam keadaan kemurungan.

Dalam erti kata yang lebih mudah, ia mungkin boleh
membantu anda untuk merelakskan diri dari tekanan
 namun keberkesanannya sangat rendah.

#3. Membantu anda yang sukar tidur

Dalam pada itu, lampu ini juga dipercayai boleh jadi
penawar buat mereka yang sukar tidur
.

Ya, mungkin benar bahawa ia mampu memberikan pencahayaan dan suasana yang tenang serta aman namun tiada kajian yang mengesahkannya.

Sekiranya kalian mempunyai masalah berkaitan kualiti dan kuantiti waktu tidur, segera berjumpa doktor untuk konsultasi dan rawatan lanjutan.

Ia boleh dijadikan sekadar perhiasan

Baiklah, sekarang kita sudah tahu bahawa belum wujud sebarang kajian saintifik mengenai manfaat lampu garam bukit Himalaya ini terhadap kesihatan kita.

Oleh itu, ternyatalah kenyataan bahawa ia mampu merawat masalah resdung, semput atau asma adalah mitos atau sekadar plasebo semata-mata.

Namun ia masih mempunyai beberapa manfaat yang lain sekiranya
 disimpan di dalam rumah atau pejabat
 termasuklah:

Ia cantik untuk dijadikan perhiasan

Ia membantu anda untuk menjimatkan elektrik

Ia memberi efek untuk meningkatkan suasana

Akhir kata, lampu garam mungkin tidak akan memberi apa-apa impak positif namun ia juga tidak akan memberi kesan negatif terhadap tahap kesihatan anda.

Pesan kami, ia sangat cantik untuk dijadikan sekadar perhiasan!


Hipoksia

Definisi

Apa itu Hipoksia?

Hipoksia adalah keadaan oksigen rendah dalam tisu badan disebabkan oleh hipoksemia – penurunan tahap oksigen dalam darah. Istilah hipoksia kadangkala digunakan untuk merujuk kepada kedua-dua keadaan. Hipoksia dan hipoksemia boleh menjadi simptom keadaan lain yang menyebabkan kesukaran bernafas dan masalah peredaran darah. Kadar oksigen normal  dalam arteri ialah kira-kira 75 hingga 100 milimeter merkuri (mm Hg). Jika kandungan oksigen di bawah 60 mm Hg, ini bermakna anda mengalami hipoksia dan memerlukan bantuan oksigen tambahan.

Apakah kebarangkalian Hipoksia?

Keadaan kesihatan ini biasa berlaku tanpa mengira usia.
Keadaan ini dapat ditangani dengan mengurangkan faktor risikonya. Hubungi doktor anda untuk maklumat lanjut.

Simptom-simptom

Apakah simptom-simptom Hipoksia?

Simptom hipoksia berbeza mengikut pesakit. Walau bagaimanapun, tanda-tanda dan simptom umum hipoksia ialah:

Masalah pernafasan: sesak nafas, pernafasan yang cepat, batuk, dan batuk berdehit (wheezing);

Masalah kardiovaskular: degupan jantung laju;

Masalah otak atau kesedaran: sakit kepala dan keliru;

Perubahan warna kulit anda: daripada biru ke merah;

Lain-lain: gelisah dan berpeluh.

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Anda harus menghubungi doktor jika anda mengalami perkara berikut:

Anda berasa sesak nafas selepas melakukan aktiviti ringan atau semasa berehat;

Anda merasakan sesak nafas yang semakin parah apabila bersenam atau ketika anda aktif;

Tidur terganggu akibat sesak nafas semasa tidur, ini mungkin merupakan simptom apnea tidur.

Manakala jika mempunyai simptom berikut, anda perlu menghubungi doktor dengan segera:

Sesak nafas yang teruk dan tiba-tiba sehingga menjejaskan keupayaan anda berfungsi;

Sesak nafas yang teruk dengan batuk, degupan jantung laju dan penahanan cecair (fluid retention) pada ketinggian yang tinggi.

Punca

Apakah Punca Hipoksia?

Hipoksia berpunca daripada keabnormalan fungsi dan struktur saluran pernafasan dan saluran peredaran darah anda. Antara keadaan yang boleh menyebabkan hipoksia ialah:

Penyakit paru-paru obstruktif kronik (COPD);

Emfisema;

Bronkitis;

Edema pulmonari (cecair di dalam paru-paru);

Anemia – kekurangan darah merah yang membawa oksigen

Keracunan sianida.

Hipoksia juga mungkin disebabkan serangan asma yang teruk. Semasa serangan asma, laluan pernafasan anda menyempit dengan ketara, menjadikannya sukar mendapatkan udara yang mencukupi ke dalam paru-paru anda.

Ubat-ubatan juga boleh menyebabkan hipoksia, seperti ubat tahan sakit yang kuat dan ubat-ubatan lain yang menjejaskan pernafasan.

Faktor-faktor Risiko

Apakah yang meningkatkan risiko saya kepada Hipoksia?

Terdapat banyak faktor risiko bagi hipoksia, seperti:

Risiko luaran termasuklah merokok atau asap rokok, pencemaran udara, bahan kimia, habuk di udara atau ketinggian yang tinggi.

Risiko dalaman seperti masalah kesihatan pada paru-paru dan organ kardiovaskular anda.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Hipoksia didiagnosis?

Doktor boleh mendiagnosis hipoksia dengan mengukur tahap oksigen dalam darah menggunakan oksimeter nadi (alat perubatan yang diklip ke jari anda) atau mengukur secara langsung pada sampel darah yang diambil dari arteri. Kadar oksigen yang normal berdasarkan oksimeter ialah kira-kira 95% hingga 100%. Jika tahap oksigen anda 90% atau lebih rendah, anda mungkin berada dalam keadaan hipoksia.

Ujian lain mungkin diperlukan dalam sesetengah kes jika doktor ingin memastikan jika terdapat masalah lain seperti keracunan karbon monoksida yang menyebabkan hipoksia. Antaranya  ujian fungsi paru-paru dan ujian lain untuk membantu menentukan penyebab kadar oksigen rendah yang tidak dapat dijelaskan.

Bagaimana pesakit Hipoksia dirawat?

Anda perlu tinggal di hospital untuk mendapatkan rawatan hipoksia serta mengawasi tahap oksigen anda. Perkara utama dalam kes kecemasan ini ialah memastikan anda mendapat lebih banyak oksigen ke dalam badan. Doktor akan menggunakan topeng oksigen yang merangkumi hidung dan mulut atau memasang alat kecil di hidung untuk memberikan oksigen.

Jika ini masih tidak dapat membekalkan oksigen yang mencukupi, inhaler atau ubat asma melalui mulut mungkin dimasukkan untuk memudahkan pernafasan. Jika ini juga tidak berfungsi, anda mungkin akan menerima ubat melalui vena di lengan anda (IV). Anda juga mungkin memerlukan ubat steroid sekadarnya untuk mengurangkan keradangan dalam paru-paru.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Hipoksia?

Perubahan gaya hidup dan rawatan sampingan berikut mungkin dapat membantu anda menangani hipoksia:

Berhenti merokok. Jika anda telah didiagnosis dengan hipoksia atau penyakit paru-paru lain, berhenti merokok adalah perkara pertama yang perlu anda lakukan untuk menangani keadaan anda.

Elakkan asap rokok. Selain berhenti merokok, anda juga perlu mengelakkan tempat yang terdapat asap rokok. Asap rokok boleh menyebabkan kerosakan paru-paru lebih teruk berbanding merokok sendiri.

Bersenam selalu. Senaman yang betul dapat membantu anda untuk meningkatkan daya tahan anda.

Amalkan diet yang sihat dan kekal aktif.

Ketahui pencetus asma anda dan cari jalan untuk mengelaknya.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Betul Ke Kaedah Kontraseptif Boleh MATIKAN Keinginan SEKS Wanita?

Kaedah kontraseptif adalah satu kaedah kawalan kelahiran yang sering digunakan kebanyakan wanita. Tetapi malangnya, ia dikatakan boleh menjejaskan libido wanita. Adakah ia benar?

Untuk mendapatkan lebih banyak info tentang Kesihatan Seksual, sila dapatkannya
di sini.

Rancang keluarga boleh jejaskan libido wanita?

Penggunaan kaedah kontraseptif merupakan satu cara bagi mengawal kelahiran. Namun, apa yang tidak diketahui adalah kaedah itu mungkin
menjejaskan tahap libido
 bagi seseorang wanita.

Tidak dinafikan, kaedah kontraseptif atau kawalan kelahiran adalah cara terbaik bagi mengawal sistem pembiakan wanita. Tetapi sudah tentu ia akan mewujudkan beberapa kesan sampingan daripada penggunaannya.

Sebelum kita pergi lebih jauh, adakah anda memahami apakah yang dimaksudkan dengan libido? Libido merupakan keinginan seksual yang wujud secara semula jadi dalam setiap individu.

Tahap libido sudah pastinya berbeza mengikut individu. Ada individu yang mempunyai keinginan seksual yang tinggi, tetapi ada juga yang sebaliknya.

Banyak faktor yang
mempengaruhi tahap keinginan seksual
seseorang seperti usia, keadaan kesihatan, perhubungan dan juga pemakanan.

Bagaimana kaedah kontraseptif mengubah libido wanita?

Sekiranya anda
memilih kaedah kontraseptif
 dalam bentuk pil hormon, gangguan dalam libido wanita adalah sesuatu yang perlu dijangkakan. Umumnya, terdapat neurotransmitter, satu bentuk hormon reseptor pada libido wanita yang bertanggungjawab dalam perubahan emosi individu.

Namun, keadaan hormon reseptor yang dilepaskan dari otak itu, mungkin akan terjejas disebabkan pengambilan pil hormon tersebut.

“Sebarang perubahan pada tahap hormon yang disebabkan oleh pengambilan pil, boleh mengakibatkan tahap pembebasan neurotransmitter akan menjadi lebih ataupun berkurangan,” ujar Pakar Obstetrik-Sakit Puan dan Pengasas
V Health and Wellness,
Dr. Dana Shanis.

Sesetengah bentuk alat kawalan kelahiran, seperti pil kombinasi, juga dipercayai berisiko menurunkan kadar hormon testosteron, iaitu hormon yang mengawal keinginan seksual bagi wanita.

Perlukah bimbang jika libido wanita terjejas?

Walau bagaimanapun, menurut OB-GYN di Cleveland Clinic, Dr Ashley Brant, anda tidak perlu bimbang atau risau mengenai kesan sampingan penggunaan kaedah kontraseptif kepada libido anda.

“Berdasarkan kajian, dikatakan kurang daripada 5% wanita yang menggunakan pil kawalan kelahiran mengalami masalah penurunan keinginan seksual. Ini sekali gus membuktikan bahawa kebanyakan wanita yang
menggunakan kaedah kontraseptif
 tidak merasai perbezaan,” jelas Dr Ashley.

Dia turut menambah, terdapat juga sesetengah wanita yang menggunakan kaedah ini mengalami peningkatan keinginan seksual. Keadaan ini mungkin berlaku disebabkan mereka kurang
bimbang mengenai kehamilan.

Hakikatnya adalah sukar untuk menentukan sama ada seseorang individu itu akan mengalami perubahan negatif berkaitan keinginan seksualnya. Namun, perkara ini masih dalam pertimbangan.

Baca juga:

Bagi Pengarah Klinikal dari Melbourne IVF di Royal Women’s Hospital, Dr Alex Polyakov, ia sebenarnya satu keadaan biasa untuk libido wanita mengalami penurunan atau kenaikan sepanjang kitaran menstrual mereka.

Namun, Dr Alex juga menyatakan terdapat sesetengah wanita yang menggunakan kaedah kontraseptif namun tidak langsung mengalami sebarang perubahan hormon sama sekali.

Kawalan kelahiran yang kurang menjejaskan keinginan seksual

Dr Alex memberitahu bahawa pengambilan sebarang bentuk kontraseptif hormon boleh mengubah keinginan seksual wanita, tanpa mengira kaedah yang diambil sama ada dalam bentuk pil, tampalan (
patch
), cincin (
ring
), suntikan, implan atau IUD. Namun, kadar risikonya mungkin berbeza-beza bagi setiap individu.

Sebagai contoh, kaedah IUD yang mengandungi progesteron mungkin memberikan kesan yang lebih rendah kepada libido. Keadaan ini berlaku mungkin disebabkan jumlah hormon yang diserap adalah sedikit berbanding penggunaan pil.

Penggunaan alat IUD juga tidak akan memberikan tekanan kepada proses ovulasi, ia sekali gus menyebabkan persekitaran hormon normal badan dapat dikekalkan.

Pil mini hanya mengandungi progestin dan terdapat beberapa bukti yang mengatakan pil jenis ini kurang memberikan kesan berbanding pil kombinasi. Walau bagaimanapun, penyelidikan lanjut masih perlu dilakukan.

Kaedah bebas hormon tidak jejaskan libido wanita

Jika anda tidak mahu mengambil alat kontraseptif yang boleh menjejaskan hormon, jangan risau. Masih terdapat pilihan lain.

“Satu-satunya cara mengelakkan kesan sampingan yang boleh dijamin adalah dengan memilih
kaedah kawalan kelahiran bebas hormon
. Ini adalah termasuk penggunaan IUD tembaga, kondom, diafragma dan spermisida.

“Walau bagaimanapun, penggunaan kaedah bukan hormon adalah kurang berkesan, kecuali kaedah IUD. Maka anda perlu untuk lebih berhati-hati ketika melakukan hubungan seks” ujar Dr Ashley.

Dr Alex menekankan, keinginan seksual adalah satu perkara yang sangat kompleks. Ia mungkin berkaitan dengan tahap hormon tertentu. Tetapi dalam masa yang sama ia turut dipengaruhi oleh psikologi.

Sebagai contoh, penggunaan IUD tembaga cenderung menyebabkan kekejangan dan meningkatkan pendarahan, sekali gus mengurangkan keinginan seks. Manakala, penggunaan
kawalan kelahiran kurang efektif seperti kondom
 pula, turut boleh menyebabkan anda kurang berkeinginan untuk melakukan seks.

Keadaan berkaitan melibatkan trauma serta isu kesihatan mental juga boleh menjadi risiko yang menjejaskan libido. Pengambilan ubatan seperti antidepresi juga boleh menjejaskan keinginan seksual.

Cuba dan terus cuba

Dalam menguji sesuatu alat kawalan kelahiran, sekiranya anda mendapati ia menjejaskan keinginan seksual, anda boleh menghentikannya. Pakar menyarankan untuk mencuba pelbagai jenis kaedah kontraseptif sebelum anda menemui alat yang tidak menjejaskan libido (serta aspek kehidupan lain seperti
migrain
).

Dr Dana menyatakan tahap neurotransmitter memerlukan tempoh beberapa minggu untuk ia kembali kepada keadaan normal, sekiranya libido anda berkurangan. Keadaan ini terutamanya jika anda telah mengambil alat kawalan kelahiran seperti pil untuk tempoh tertentu.

Pengambilan pil juga boleh menjejaskan aliran darah dalam faraj dan klitoris. Keadaan ini sekali gus akan memberikan
kesan kepada proses rangsangan
 juga keupayaan untuk mencapai orgasma dan secara tidak langsung menjejaskan libido wanita.

Kesimpulan

Sebenarnya jika anda ingin memakai sebarang alat kawalan kehamilan, cara terbaik adalah dengan mendapatkan nasihat dan pandangan daripada doktor yang bertauliah. Ini kerana tidak semua kaedah kontraseptif sesuai bagi sesetengah individu.


Ada Sebab 3 Pantang Larang Semasa Hamil Ini Disebut-sebut, Ibu Jangan Ambil Mudah!

Pantang larang percakapan semasa mengandung, pantang larang pemakanan, pantang larang itu, pantang larang ini, tetapi perlu ke bakal ibu mengikuti semua itu?

Apakah ia sekadar kepercayaan dan mitos atau segala larangan itu adalah berlandaskan fakta? Untuk mengetahui dengan lebih lanjut, teruskan membaca perkongsian artikel ini.

Untuk mendapatkan lebih banyak info tentang Kehamilan, sila dapatkannya
di sini.

Pantang larang percakapan semasa mengandung: Kepercayaan kepada kenan atau badi

Sebenarnya wujudnya pantang larang ini kerana rasa kebimbangan

bayi dalam kandungan
 akan terkena kenan atau badi disebabkan oleh perbuatan si ibu.

Kenan secara amnya ditakrifkan sebagai tanda atau cacat pada badan seseorang sejak dilahirkan atau sifat yang melibatkan gerak-geri dan kelakuan ganjil pada seseorang daripada kecil.

Biasanya punca kenan yang berlaku kepada anak dikaitkan dengan perbuatan ibu ayah semasa tempoh kehamilan.

Salah satunya adalah pantang larang percakapan semasa mengandung seperti
bakal ibu
 perlu mengelakkan daripada mencaci atau memarahi orang lain menggunakan perkataan yang tidak sewajarnya kerana dikhuatiri akan berbalik semula kepada anak.

Itu belum masuk bab larangan berkaitan pemakanan, pemakaian dan sebagainya yang tidak boleh diambil atau dilakukan sepanjang
tempoh kehamilan
.

Tetapi adakah kepercayaan berkaitan larangan ini ada rasionalnya?

Pantang larang percakapan semasa mengandung & sebagainya

Menyebut mengenai pantang larang sem
asa mengan
dung ini, ia lebih terkenal dalam
masyarakat Melayu
. Namun sebenarnya kaum Cina dan India juga tidak terkecuali untuk mempunyai larangan tersendiri.

Yang menjadi persoalan kini, adakah setiap larangan itu berdasarkan fakta dan mempunyai rasionalnya yang tersendiri?

Jom kita lihat beberapa larangan secara umumnya yang menjadi ikutan:

Pakaian ketat

Kecantikan amat sinonim dengan wanita, betul tak? Sebenarnya tiada salahnya untuk kekal bergaya walaupun ketika hamil, bahkan terdapat pelbagai pilihan
baju mengandung
 yang menarik di pasaran.

Walaupun pemakaian pakaian yang ketat oleh bakal ibu mungkin tidak mengganggu perkembangan bayi, tetapi ia boleh menyebabkan pelbagai ketidakselesaan.

Antara ketidakselesaan yang boleh dialami ibu adalah:

Pedih ulu hati

Memakai pakaian ketat khususnya pada bahagian pinggang boleh menyebabkan
pedih ulu hati
 atau asid refluks – keadaan biasa dialami ibu hamil.

Jangkitan yis

Pakaian ketat ini bukan sahaja melibatkan baju tetapi juga
 seluar dalam
.

Semasa hamil akan berlaku peningkatan cecair faraj dan keadaan ini apabila digabungkan dengan seluar dalam ketat akan mewujudkan persekitaran sempurna untuk perkembangan yis yang berlebihan, sekali gus menjadi punca jangkitan.

Peredaran darah

Memakai pakaian yang ketat, sama ada mengandung atau tidak, boleh melambatkan peredaran dalam badan.

Pakaian ketat pada bahagian badan seperti lengan dan peha, boleh menjejaskan peredaran darah dan menimbulkan
rasa kebas
 atau kesemutan.

Pantang larang percakapan semasa mengandung

Bukan sahaja bagi masyarakat Melayu, tetapi larangan ini turut terpakai kepada kaum Cina dan juga India.

Ini di mana ibu hamil perlu mengelakkan pertuturan seperti menghina, memburukkan individu lain, mengumpat mahupun mencaci kerana ditakuti akan terkenan kepada bayi. Namun jika difikirkan menggunakan logik akal, ia mungkin mustahil untuk berlaku.

Sebenarnya, ibu perlu menjaga percakapan bukanlah kerana takut terkenan pada si kecil yang
bakal dilahirkan
 tetapi ia kerana wujudkan keperluan untuk menjaga emosi diri sendiri. Ada kaitan ke?

Biasanya dalam keadaan marah atau memaki hamun sudah pasti kita berada dalam tertekan mahupun emosi tidak stabil, bukan?

Tekanan boleh menyebabkan masalah
 darah tin
ggi semasa hamil, sekali gus meletakkan bakal ibu dalam keadaan berisiko untuk
mengalami preeklampsia
, kelahiran pramatang dan mempunyai bayi dengan berat lahir yang rendah.

Baca juga:

Pengambilan makanan pedas antara larangan ibu hamil

Selain daripada pantang larang percakapan semasa mengandung, bakal ibu juga dilarang untuk mengambil makanan pedas kononnya kerana ia akan menyebabkan bayi
menjadi botak
.

Berita baiknya, makanan pedas yang diambil ketika
berbadan dua
 adalah selamat 100% untuk bayi dalam kandungan anda. Ia tidak akan menyakiti mereka.

Walaupun makanan pedas tidak mendatangkan kesan buruk untuk bayi, tetapi ia boleh menyebabkan beberapa kesan sampingan yang tidak menyenangkan kepada anda.

Ia bukanlah sesuatu yang berbahaya, tetapi lebih kepada menyebabkan ketidakselesaan seperti pedih ulu hati,
senak perut
dan gangguan saluran gastrousus (GI).

Jadi sekiranya anda mengidamkan sebarang makanan pedas, pastikan ia tidak diambil secara berlebihan dan jangan lupa untuk
minum air secukupnya
 – penting untuk memastikan diri kekal terhidrat.

Akhir kata

Sememangnya terdapat banyak larangan seperti pantang larang percakapan semasa mengandung, melibatkan aspek pemakanan, pemakaian dan sebagainya yang ada kalanya kedengaran seperti mengarut.

Namun
bukan semua pantang larang
 itu adalah mitos atau kepercayaan tradisi semata-mata. Sebaliknya ada larangan yang berlandaskan rasional demi kesejahteraan bakal ibu dan bayi.

Sekiranya mempunyai keraguan atau pertanyaan berkaitan sebarang pantang larang, elakkan daripada hanya membuat carian di internet semata-mata dan terus mempercayainya.

Sebaliknya kami di Hello Doktor amat menyarankan untuk anda merujuk atau bertanyakan terus kepada doktor atau
pakar sakit puan
 bagi mendapatkan lebih kepastian.


Prolaps Injap Mitral? Fahami Keadaan Jantung Apabila Injap Tergelincir!

Sakit jantung atau strok adalah masalah biasa yang sering didengar berkaitan jantung. Tetapi pernah tak anda dengar mengenai prolaps injap mitral? Ia keadaan apabila injap jantung tergelincir.

Semak perkongsian artikel ini untuk mengetahui lebih lanjut mengenainya…

Untuk mendapatkan lebih banyak info tentang Kesihatan Jantung, sila dapatkannya
di sini.

Definisi

Apa itu Prolaps Injap Mitral?

Prolaps injap mitral adalah keadaan di mana kedua-dua flap injap mitral tidak tutup sepenuhnya atau sama rata, sebaliknya membonjol (prolaps) ke atas memasuki ruang atrium kiri.

Prolaps injap mitral juga dikenali sebagai sindrom deru klik, Sindrom Barlow atau sindrom injap liut.

Apakah kebarangkalian Prolaps Injap Mitral?

Keadaan merupakan masalah yang biasa terjadi dalam 2-3% daripada populasi umum.

Ia sangat biasa dijumpai pada lelaki yang berumur lebih daripada 50 tahun.

Sindrom ini
 juga dijumpai pada individu yang lahir dengan kelainan tisu perantara (kolagen, ligamen, tendon, dan lain-lain).

Walau bagaimanapun, sindrom injap liut boleh diatasi dengan mengurangkan faktor risiko anda.

Sila berjumpa doktor anda untuk maklumat lanjut.

Simptom-simptom

Apakah simptom-simptom Prolaps Injap Mitral?

Walaupun keadaan ini biasanya adalah satu gangguan kekal, rata-rata individu yang mempunyai keadaan ini tidak pernah mengalami sebarang simptom.

Selepas didiagnosis, golongan ini mungkin terkejut apabila mengetahui bahawa mereka mempunyai masalah jantung.

Apabila tanda dan simptom berlaku, ini mungkin disebabkan oleh darah yang bocor ke belakang melalui injap (regurgitasi).

Simptomnya mungkin berbeza bagi satu individu dengan individu lain. Simptom ini biasanya ringan dan beransur-ansur menjadi teruk.

Tanda dan simptom termasuklah:

Degup jantung laju atau tidak teratur
 (aritma)

Pening atau sakit kepala ringan.

Sukar bernafas atau sesak nafas, selalunya ketika baring atau melakukan aktiviti fizikal.

Keletihan.

Sakit dada yang tidak disebabkan oleh serangan jantung atau penyakit arteri koronari.

Bila saya harus berjumpa doktor?

Jika anda rasa anda mengalami sebarang simptom di atas, sila buat temujanji dengan doktor anda.

Banyak keadaan lain yang boleh menyebabkan simptom yang sama seperti prolaps injap mitral, hanya melalui satu pertemuan dengan doktor anda dapat mengetahui punca sebenar simptom anda.

Jika anda
mengalami sakit dada
 atau tidak pasti itu adalah serangan jantung atau tidak, segeralah ke hospital.

Jika anda telah didiagnosis dengan prolaps injap mitral, sila berjumpa doktor anda sekiranya simptom anda semakin teruk.

Jika anda mempunyai sebarang soalan, sila berunding dengan doktor anda. Tubuh setiap orang bertindak dengan cara berbeza.

Berbincang dengan doktor anda mengenai apa yang terbaik untuk situasi anda.

Punca

Apakah Punca masalah injap jantung ini?

Punca paling biasa berlaku adalah dedaun injap meregang secara abnormal (penyakit injap mikomatus).

Masalah berkaitan injap ini berlaku dalam 2% daripada kalangan penduduk.

Seseorang boleh dilahirkan dengan genetik yang berisiko mengakibatkan masalah injap ini atau disebabkan oleh masalah kesihatan yang lain, seperti penyakit tisu perantara.

Apabila jantung anda berkerja, injap mitral akan tutup sepenuhnya ketika kontraksi ventrikel kiri dan menghalang darah daripada mengalir kembali ke bahagian atas kiri kamar jantung anda (
atrium kiri)
.

Bonjolan akan menghalang injap daripada tutup dengan ketat. Apabila darah bocor ke belakang melalui injap, ini dipanggil sebaga regurgitasi injap mitral.

Perkara ini tidak akan menyebabkan masalah jika hanya sedikit sahaja darah yang terbocor keluar ke dalam atrium.

Regurgitasi injap mitral yang lebih parah boleh mengakibatkan simptom seperti sesak nafas, keletihan dan pening.

Nama lain bagi masalah injap ini adalah:

Sindrom Barlow

Sindrom injap terliut

Injap mitral belon

Injap mitral menggelembung

Injap mitral miksomatus

Sindrom injap mitral prolaps

Baca juga:

https://wp.hellodoktor.com/penyakit-jantung/injap-jantung/penyakit-injap-jantung/

Faktor-faktor Risiko

Apakah yang meningkatkan risiko saya kepada masalah injap jantung ini?

Faktor-faktor risiko untuk keadaan ini ialah:

Keadaan ini sering diwarisi dalam keluarga, jadi anda berisiko jika ibubapa atau saudara yang lain mempunyai masalah ini.

Keadaan tertentu yang boleh membawa kepada masalah berkaitan injap ini termasuklah:

Skoliosis – kelengkungan spina.

Penyakit buah pinggang
polisistik dewasa – keadaan genetik di mana kantung air yang besar mengganggu fungsi buah pinggang.

Masalah tisu pengantara seperti Sindrom Marfan – keadaan genetik yang melibatkan tisu pengantara pada sistem tulang dan kardiovaskular, mata dan kulit.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Prolaps Injap Mitral didiagnosis?

Dalam kebanyakan kes, doktor anda akan mendiagnosis sindrom ini dari awal dengan menggunakan stetoskop untuk mendengar jantung anda.

Jika anda mengalami keadaan ini, jantung anda akan membuat bunyi klik ketika jantung berdegup.

Bunyi ini akan menjadi lebih jelas apabila anda berdiri.

Doktor anda akan melakukan ujian dengan lebih lanjut setelah mendengar bunyi klik ini.

Doktor anda selalunya akan melakukan beberapa ujian bagi memeriksa jantung anda dengan lebih baik sebelum membuat diagnosis, termasuklah:

Doktor anda akan membuat X-ray dan/atau
echocardiogram
. Kedua-dua ujian ini memaparkan gambar jantung anda, tetapi
echocardiogram
 menunjukkan struktur yang lebih jelas. Doktor anda akan memeriksa gambar tersebut untuk melihat sama ada anda mempunyai prolaps atau regurgitasi. Bergantung kepada keadaan anda, pengkateteran jantung akan dilakukan oleh doktor anda. Melalui prosedur ini, pewarna (boleh dilihat dalam X-ray) disuntik ke dalam arteri jantung anda menggunakan tiub yang dimasukkan melalui salur darah pada tengkuk, lengan, atau bahagian atas peha.

Doktor anda mungkin meminta anda untuk bersenam di atas
thread

mill
 atau melakukan aktiviti fizikal lain untuk melihat bagaimana jantung anda bertindak. Ini dipanggil ujian stress.

Electrocardiogram
 (ECG) akan memeriksa degupan jantung anda untuk sebarang abnormaliti. Alat ini akan merakam aktiviti electrikal jantung anda untuk beberapa saat. Ini membantu doktor untuk mendiagnosis masalah injap ini atau keadaan jantung yang lain.

Bagaimana pesakit Prolaps Injap Mitral dirawat?

Masalah injap ini tidak membawa sebarang masalah kepada kebanyakan pesakit, jadi rawatan selalunya tidak diperlukan.

Individu yang mengalami regurgitasi mitral yang parah disebabkan oleh prolaps injap mitral sering mendapat manfaat melalui pembedahan membaiki atau menukar injap yang bocor.

Bagi individu yang mengalami simptom kegagalan jantung kongestif akibat prolaps injap mitral dan regurgitasi mitral, pembedahan selalunya dikira sebagai rawatan terbaik untuk masalah ini.

Jika tiada regurgitasi mitral yang kelihatan pada
echocardiogram
, simptom-simptom berkaitan sindrom ini jarang sekali menunjukan sebarang risiko.

Rawatan terbaik untuk setiap individu mungkin berbeza, tetapi ini termasuklah:

Bersenam.

Ubat tahan sakit.

Teknik rehat dan pengurangan stress.

Jauhi kafein dan bahan perangsang yang lain.

Penyekat beta, ubat untuk memperlahankan dengupan jantung, bagus bagi individu yang mengalami episod palpitasi berserta degupan jantung yang laju, dikenali sebagai takikardia, bersama prolaps injap mitral.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Prolaps Injap Mitral?

Kebanyakan individu yang mempunyai masalah injap ini menjalani kehidupan yang normal, produktif dan terhindar daripada sebarang simptom.

Doktor tidak akan menyarankan apa-apa sekatan dalam cara hidup anda atau menghadkan sebarang senaman atau program diet anda.

Namun begitu, rujuk doktor anda jika terdapat saranan yang baik untuk cara hidup anda.

Jika anda mempunyai regurgitasi injap mitral yang teruk, doktor anda mungkin menyarankan anda untuk mengelakkan senaman yang boleh memburukkan lagi keadaan anda, seperti angkat berat.

Doktor anda akan menyarankan supaya membuat temujanji berkala bagi menilai keadaan anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Apakah Punca Emosi? Apakah Trauma Emosi?

Emosi, juga dikenali sebagai perasaan, termasuk pengalaman-pengalaman seperti cinta, benci, marah, percaya, gembira, panik,  takut dan kesedihan. Ia merupakan suatu reaksi khusus terhadap sesuatu peristiwa dan hanya mengambil masa yang pendek.

Ia berkait rapat tetapi berbeza dengan perasaan. Perasaan merupakan rasa yang lebih umum seperti kegembiraan, kesedihan, kekecewaan, kepuasan, atau kebimbangan yang lebih lama tempoh masanya.

Kajian terbaru menunjukkan trauma emosi boleh berpunca dari kejadian yang biasa seperti kemalangan sendiri, putus cinta, pengalaman dimalukan atau kekecewaan yang teramat,  penemuan sakit yang kritikal atau cacat,atau situasi yang sama dengannya. Peristiwa trauma boleh menyebabkan perasaan emosi yang serius terhadap individu yang mengalaminya sekalipun tidak menyebabkan kecederaan fizikal.

Setelah lama dikaji dalam bedah mayat , otak kita dibahagikan kepada tiga bahagian yang utama:

Korteks (permukaan luaran, skil berfikir aras tinggi, termasuk korteks hadapan, bahagian otak yang paling baru berkembang);

Sistem limbik (pusat otak, tempat emosi terbentuk)

Pangkal otak (otak reptilia yang mengawal fungsi asas untuk hidup)

Satu cara untuk memberitahu perbezaan antara tertekan atau trauma emosi dengan melihat kepada hasil- kesan kejadian yang berlaku mempengaruhi hidup kita, perhubungan dan fungsi secara kesuluruhannya. Tekanan membolak-balikkan kitaran sistem saraf- tetapi untuk jangka masa yang pendek sahaja. Dalam beberapa hari atau minggu, sistem saraf kita akan kembali pulih dan akan kembali kepada normal.

Punca trauma emosi

Tiada jawapan yang jelas untuk persoalan ini, tapi mungkin faktor-faktor berikut terlibat:

Peristiwa- peristiwa yang buruk;

Sejarah peribadi individu (mungkin termasuk yang tidak dapat diingat semula);

Maksud yang lebih besar peristiwa itu bagi individu terlubat (yang mungkin tidak dapat dilihat dengan segera);

Skil kemampuan mengadaptasi, nilai dan kepercayaan individu (beberapa di antaranya mungkin tidak pernah dikenalpasti);

Reaksi dan sokongan daripada keluarga, rakan-rakan, dan/atau profesional

Simptom

Simptom-simptom berikut mungkin hasil daripada trauma yang biasa dan tidak dapat diselesaikan, terutamanya jika terdapat lebih awal,dan pengalaman hidup yang luar biasa:

Fizikal

Gangguan pemakanan (berubah daripada kebiasaan);

Gangguan tidur (berubah daripada kebiasaan);

Anggota seksual tidak berfungsi dengan baik;

Lemah tenaga badan;

Sakit kronik tanpa sebab.

Emosi

Kemurungan, menangis secara tiba-tiba, putus asa, dan putus harapan;

Cemas;

Serangan panik;

Dalam ketakutan;

Perilaku obses dan keterlaluan;

Tidak mampu mengawal diri;

Mudah berasa marah;

Meninggalkan rutin harian dan mengelakkan perhubungan

Kognitif

Terimbau kembali, terutama berkenaan trauma;

Sukar untuk membuat keputusan;

Tidak boleh menumpukan perhatian;

Mudah terganggu tumpuan;

Simptom ADHD

Simptom yang keterlaluan boleh disebabkan tindakan yang terlalu lewat terhadap peristiwa trauma.

Trauma berulang

Pemikiran yang terganggu;

Terimbau kembali atau mimpi buruk;

Terganggu emosi dan teringat secara tiba-tiba berkenaan peristiwa trauma.

Emosi mati dan menyendiri

Hilang ingatan;

Mengelakkan daripada situasi yang berkaitan dengan peristiwa tersebut;

Memisahkan diri;

Kemurungan;

Rasa bersalah;

Rasa sedih yang teramat;

Lebih peka dan berwaspada;

Terlalu berwaspada, dan terlalu berhati-hati ;

Tindak balas keterlaluan termasuklah marah secara tiba-tiba;

Kegelisahan

Sukar untuk tidur;

Obses dengan mati.

Hello Health Group
 tidak menyediakan khidmat nasihat perubatan, diagnosis atau rawatan.

Anda mungkin berminat untuk membaca artikel:

Apa Yang Anda Tahu Tentang Kegelisahan?

Penat Dan Mengantuk Tetapi Tidak Boleh Tidur: Apakah Puncanya?

Kemurungan Semasa Zaman Remaja Boleh Jejaskan Memori Individu Ketika Zaman Tua


Keupayaan Sistem Imun Badan Anda Tentukan Sama Ada RISIKO Dijangkiti COVID-19 Atau Tidak?

Untuk mendapatkan lebih banyak info tentang coronavirus di Malaysia, sila dapatkannya di sini.

Seperti yang kita sedia maklum,
pesakit wabak virus korona baharu (COVID-19) menunjukkan simptom yang berbeza.

Ada yang mengalami demam dan batuk dan ada juga yang alami simptom gastrousus seperti cirit-birit sebagai manifestasi utama.

Apa yang masih tidak jelas adalah
faktor apakah yang menentukan tahap keterukan simptom yang akan dialami oleh seseorang itu.

Jumlah mereka yang dijangkiti virus COVID-19 di seluruh dunia sedang meningkat perlahan-lahan menuju ke angka 4 juta.

Sudah terang lagi bersuluh keadaan ini semakin parah
 meskipun ia berbeza mengikut negara
.

Di Malaysia, statistik jangkitan COVID-19 adalah seperti berikut:

[covid_19]

Artikel ini akan membincangkan mengenai
faktor sistem pertahanan badan yang boleh mempengaruhi kebarangkalian jangkitan COVID-19.

Teruskan membaca untuk mengetahuinya dengan lebih lanjut.

Pembentukan antibodi dan HLA oleh sistem imun badan untuk basmi virus COVID-19

Apabila berbicara mengenai sistem imun manusia,
mungkin ramai sudah
familiar

dengan konsep pembentukan antibodi.

Mikroorganisma asing yang memasuki badan akan mencetuskan reaksi sel darah putih.

Perkara ini akan menyumbang kepada pembentukan antibodi badan.

Ia mengambil sedikit masa namun apabila antibodi sudah terbentuk,
 ia berupaya untuk membasmi kuman yang menyebabkan jangkitan.

Walau bagaimanapun, fokus utama penulis adalah berkaitan dengan sekelompok maklumat genetik yang dikenali sebagai antigen leukosit manusia (HLA).

Ia merupakan kod maklumat bagi menghasilkan sejenis protein yang terdapat pada permukaan sel.

Fungsinya adalah untuk
mengawal atur sistem imun melalui kaedah pengisyaratan oleh sel yang dijangkiti mikroorganisma
 kepada sistem imun badan.

Baca juga:

Dengan kata lain, sel yang menjadi kilang kepada penghasilan virus akan memberikan isyarat berbeza kepada sistem pertahanan badan.

Perkara ini membolehkan sel darah putih untuk bertindak dengan lebih efisien, membasmi atau memusnahkan sel yang dijangkiti.

Oleh sebab HLA merupakan 1 set maklumat genetik, ia bukanlah faktor yang boleh diubah sesuka hati.

Pada tahun 2007, satu kajian yang dijalankan oleh sebuah Universiti di Hong Kong telah menunjukkan HLA subjenis tertentu
meningkatkan risiko untuk mendapat sindrom pernafasan akut teruk (SARS).

SARS merupakan jangkitan saluran pernafasan yang disebabkan oleh virus dari keluarga
coronaviridae
 sama seperti virus COVID-19.

Oleh sebab keduanya mempunyai struktur genetik yang lebih kurang sama, tidak mustahil untuk virus COVID-19 berkeupayaan menyebabkan masalah yang sama.

Sistem imun badan yang fleksibel bantu manusia basmi kuman

Maklumat genetik merupakan salah satu komponen penting yang boleh menentukan reaksi sistem imun badan terhadap COVID-19.

Masih banyak
perkara yang kita belum fahami berkaitan dengan virus korona baharu.

Walau bagaimanapun, oleh sebab ia mempunyai struktur genetik yang lebih kurang sama dengan virus SARS, kebanyakan
kajian tertumpu kepada faktor yang boleh mempengaruhi virus  tersebut.

Pemahaman terhadap konsep HLA yang berbeza pada setiap individu boleh memberikan gambaran yang jelas mengenai fungsi sistem imun.

Menurut Dr Brianne Barker, Pakar Imunologi dari Universiti Drew, sistem pertahanan badan manusia sangat fleksibel.

Ia boleh beradaptasi dengan faktor persekitaran bagi memastikan tiada anasir luar yang masuk dan menyebabkan jangkitan.

Terdapat juga saintis yang percaya bahawa
mereka yang pernah dijangkiti oleh mana-mana jenis virus korona
, mempunyai sistem imun yang kuat untuk melawan COVID-19.

Anda mungkin berminat:

Bagaimana Pesakit COVID-19 Boleh Pulih Tanpa Vaksin? Ini Jawapannya!

Dah Sembuh Dari Jangkitan COVID-19? Ini Yang Anda Perlu Faham Agar Tak Lagi Bimbang

Ini tidak bermakna mereka terlindung sepenuhnya daripada jangkitan tersebut.

Meskipun begitu, mereka mempunyai kelebihan berbanding dengan mereka yang tidak pernah dijangkiti oleh virus korona.

Pelbagai jenis faktor yang boleh mempengaruhi keutuhan sistem pertahanan badan.

Selain daripada komponen genetik,
 gaya hidup juga memainkan peranan penting.

Sekuat manapun sistem pertahanan badan anda, jika terdapat faktor yang boleh meningkatkan keupayaan virus untuk menjangkiti sel, anda berisiko mendapat COVID-19.

Sebagai contoh,
mereka yang merokok mempunyai jumlah reseptor ACE2 yang tinggi.

Ia berupaya untuk menjadi pintu masuk virus COVID-19 ke dalam sel.

Ribut sitokin, apabila sistem pertahanan badan anda bertindak secara melampau

Apabila protein pengisyaratan yang dikenali sebagai sitokin dirembeskan oleh sel, sistem imun badan akan bertindak berpandukan kepada isyarat yang diberikan.

Ia merupakan 1 tindak balas normal bagi
menggalakkan sel imun lain untuk turut bertindak menjadikan fungsi pertahanan badan efektif.

Walau bagaimanapun, jika terlalu banyak jumlah sitokin yang dirembeskan, ia boleh menyebabkan kerosakan pada sel sihat.

Oleh sebab itulah ribut sitokin boleh
 mempengaruhi tahap keterukan simptom yang boleh dialami oleh pesakit.

Perkara ini terutamanya buat mereka yang mempunyai masalah pada fungsi sel imun seperti orang tua.

Sel darah putih mereka tidak mempunyai fungsi yang normal
menyebabkan keradangan berlebihan pada sel paru-paru.

Ia boleh menjurus kepada simptom pernafasan teruk dan ada dalam kalangan mereka yang memerlukan alat bantuan pernafasan.

Setakat ini, kajian tertumpu kepada sitokin yang dikenali sebagai interleukin 6 (IL-6) yang dianggap dalang di sebalik ribut sitokin.

Ujian klinikal menggunakan ubat yang mampu menghalang fungsi IL-6
 boleh memberikan gambaran yang lebih jelas.

Konklusi

Fungsi sistem imun penting dan ia dapat menentukan tahap keterukan jangkitan COVID-19.

Walau bagaimanapun, ia bukanlah 1 aspek yang mudah difahami.

Pelbagai faktor boleh mempengaruhi fungsinya dan risiko seseorang itu untuk mendapat masalah ribut sitokin.

Walau apa pun, kajian masih sedang dijalankan bagi memahami dengan lebih lanjut peranan sitokin dalam COVID-19.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Risiko Maut Lebih Tinggi Jika Alami Serangan Jantung Waktu Pagi, Ini Puncanya!

Serangan jantung waktu pagi sering terjadi secara tiba-tiba dan mungkin berlaku bila-bila masa sahaja namun lebih kerap terjadi selepas anda terjaga dari tidur.

Kajian menunjukkan bahawa kebanyakan peristiwa serangan jantung adalah berlaku pada pagi hari dan ia juga turut dipercayai adalah jauh lebih berbahaya.

Menurut kajian yang diterbitkan dalam jurnal kardiologi, serangan jantung pada waktu ini dikaitkan dengan sekitar
20% lebih banyak kematian tisu jantung
 berbanding pada waktu lain.

Apa yang membuatkan serangan jantung lebih kerap terjadi pada waktu pagi? Jom teruskan membaca artikel ini dengan lebih lanjut lagi untuk tahu!

#1. Pembentukan darah beku

Pada awal pagi, tahap PAI-1 meningkat. Protein ini menghalang tubuh anda daripada memecahkan bekuan darah, penyumbang utama serangan jantung dan strok.

Semasa waktu pagi, platelet darah juga lebih pekat dan peningkatan adrenalin yang dikeluarkan dari kelenjar adrenal boleh menyebabkan plak pada arteri koronari pecah.

Anda juga mungkin akan mengalami peningkatan semula jadi kortisol,
menambahkan beban pada jantung
.

#2. Denyutan jantung tidak teratur

Dalam kajian yang dilakukan di makmal, kadar denyutan jantung  didapati perlahan dan kurang teratur pada waktu pagi.

Denyutan jantung yang kurang teratur juga mungkin akan menyebabkan jantung tidak dapat mengepam darah secara efisien.

Serangan jantung waktu pagi akibat #3. Bebanan

Sewaktu anda bangun pada awal pagi, badan dan jantung anda memerlukan lebih banyak bekalan oksigen untuk
menggerakkan sistem kardiovaskular
 yang kurang bekerja sewaktu anda tidur.

Selain itu, lebih banyak tenaga diperlukan untuk melakukan aktiviti lain lantas menjadi bebanan.

Serangan jantung waktu pagi akibat #4. Tekanan

Walaupun ia sering dianggap bahawa waktu pagi berkait dengan tekanan kerja, kajian mendapati ia lebih terkait dengan aturan biologi hormon yang lebih tinggi di waktu pagi.

Pelepasan hormon stres seperti Catecholamines adalah sangat penting di dalam tindak balas kepada tekanan yang berlaku kepada individu.

Tahap yang tinggi
menyebabkan tekanan darah tinggi
 yang boleh mengakibatkan sakit kepala, berpeluh, jantung berdegup laju, sakit dada, dan kebimbangan.

#5. Tekanan sewaktu membuang air

Serangan jantung yang berlaku semasa membuang air adalah kesan menggunakan postur duduk sewaktu membuang air besar.

Daya yang diperlukan untuk mengosongkan perut dalam kedudukan duduk menyebabkan ketegangan berlebihan yang boleh menjejaskan sistem kardiovaskular.

Disebabkan itu, banyak kes serangan jantung berlaku
di bilik mandi dan pada waktu pagi
.

Oleh itu, serangan jantung waktu ini lebih terkait dengan sebab biologi berbanding tabiat harian anda.

Ketahui simptom serangan jantung dan pertolongan cemas yang perlu anda berikan kepada mereka yang menghadapinya.


Rahsia Nak Turunkan Kolesterol, Minum Teh Hijau, Tapi Berapa Lama Boleh Nampak Kesan?

Teh hijau dikategorikan sebagai
minuman sihat yang sudah tidak diragukan lagi manfaatnya.
 Bahkan, teh ini juga dikenali ramai sebagai minuman yang efektif untuk menurunkan berat badan. Kajian terkini berjaya membuktikan satu lagi kebaikan teh hijau yang mungkin tidak ramai tahu,
iaitu sebagai ubat kolesterol semula jadi.

Akan tetapi, berapa lamakah masa yang diperlukan untuk teh ajaib ini menurunkan kadar kolesterol anda?

Teruskan membaca untuk mengetahui dengan lebih lanjut.

Baca lebih lanjut tentang Pemakanan Sihat
di sini.

Kepentingan mengawal tahap kolesterol

Kadar lemak tinggi dalam darah, khususnya LDL dan trigliserida berisiko untuk membentuk radikal bebas dalam tubuh.

Radikal bebas ini
boleh merosakkan sel-sel tubuh dan mengakibatkan berbagai-bagai penyakit yang serius seperti masalah jantung dan strok.

Kolesterol yang berlebihan dalam tubuh akan membentuk plak lemak dalam dinding pembuluh darah jantung.

Hal ini mengakibatkan pembuluh darah semakin sempit, mengeras dan akhirnya tersumbat. Oleh itu, jantung terpaksa bekerja dengan lebih keras untuk mengepam darah ke seluruh badan.

Apabila pembentukan plak lemak semakin banyak,
tekanan pada jantung untuk mengepam darah akan menjadi lebih tinggi dan seterusnya menyebabkan kegagalan jantung.

Banyak kajian telah mendedahkan individu dengan kolesterol LDL tinggi lebih berisiko untuk terkena serangan jantung berbanding dengan individu yang memiliki kadar kolesterol yang normal.

Faktor risiko peningkatan tahap kolesterol

Terdapat beberapa faktor risiko yang menyebabkan peningkatan tahap kolesterol LDL dalam tubuh anda seperti :

Diet:
Mengambil makanan tinggi lemak tepu dan lemak trans seperti daging berlemak, produk tenusu penuh lemak, makanan segera, bergoreng
 dan sebagainya. Terapkanlah teh hijau sebagai pengganti minuman berlemak anda

Obesiti:
Indeks jisim badan (BMI) 30 atau lebih tinggi meningkatkan risiko anda

Kurang bersenam:
Senaman membantu meningkatkan kolesterol baik HDL dalam tubuh dan secara tidak langsung menurunkan nisbah kolesterol buruk LDL

Merokok:
Bahan kimia dalam rokok merosakkan dinding saluran darah, menjadikan lemak lebih mudah terkumpul di struktur tersebut

Umur:
Kemampuan organ kita berubah seiring dengan usia. Semakin kita meningkat tua, semakin sukar organ hati untuk membuang kolesterol LDL

Diabetes:
Tahap gula tinggi dalam darah menyumbang kepada peningkatan kadar kolesterol jahat dalam tubuh dan merosakkan lapisan pembuluh darah anda

Kebaikan teh hijau sebagai ubat kolesterol semula jadi

Teh hijau atau nama saintifiknya
Camellia sinensis

mempunyai sejenis kandungan flavonoid unik dengan antioksidan tinggi bergelar katekin.

Walaupun katekin tidak mempengaruhi kerja enzim yang memecah lemak, ia bertindak dengan mengurangkan penyerapan kolesterol dan meningkatkan pembuangan kolesterol daripada badan.

Sebuah kajian yang dijalankan pada tahun 2011 mendapati kebaikan teh hijau boleh menurunkan kadar kolesterol LDL dan trigliserida dengan ketara.

Kajian di Jepun melibatkan 40,530 orang dewasa membuktikan individu yang minum lebih daripada 5 cawan teh hijau sehari mempunyai risiko kematian  26% lebih rendah disebabkan oleh strok atau serangan jantung.

Dapatan ini dibuat berbanding dengan individu yang minum kurang daripada secawan sehari.

Ia juga boleh meningkatkan keupayaan antioksidan dalam darah. Hal ini penting untuk
mengurangkan pengoksidaan kolesterol LDL yang merupakan salah satu faktor risiko penyakit jantung.

Kebaikan teh hijau dan tempoh menurunkan tahap kolesterol

Seperti bahan semula jadi yang lain, anda tidak akan dapat melihat kebaikan teh hijau pada tahap kolesterol anda dalam jangka masa yang singkat.

Banyak kajian mengesyorkan
pengambilan teh hijau selama berminggu-minggu sebelum ada penurunan kadar kolesterol.

Sesetengah kajian lain pula menyatakan tidak ada perubahan yang akan berlaku buat 2 bulan yang pertama.

Oleh itu, konsumsi teh hijau harus dilakukan secara berterusan untuk mendapatkan manfaat sepenuhnya buat pengawalan tahap kolesterol anda.

Kathy McManus, Pengarah Bahagian Nutrisi di
Brigham and Women’s Hospital
berpendapat, meskipun tiada kesan sampingan yang serius dilaporkan dalam kajian, tapi katekin mampu meningkatkan enzim hati pada haiwan.

Selain itu, teh hijau juga
merupakan sumber oksalat utama yang boleh menyebabkan batu karang ginjal
.

Jika diambil dalam jumlah yang berlebihan, ia boleh meningkatkan risiko anda mendapat batu karang ginjal.

Namun, jika teh hijau diambil dalam kuantiti yang berpatutan, ia boleh meningkatkan kesihatan jantung anda.

Konklusi

Kebaikan teh hijau tidak berakhir dengan pengawalan tahap kolesterol anda.

Terdapat banyak lagi manfaatnya buat tubuh anda seperti melawan kanser, pengawalan berat badan dan sebagainya.

Sertakanlah sekurang-kurangnya 2 gelas teh ajaib ini dalam hidangan setiap hari untuk kesihatan tubuh anda.

Jangan lupa kongsikan tip ini dengan orang tersayang.

NAMUN, anda tidak disarankan untuk bergantung semata-mata kepada pengambilan minuman teh hijau.

Pastikan anda tetap memakan ubat seperti yang ditetapkan doktor, okay?


Ini 7 Kesilapan Yang Mak Ayah Selalu Buat Sewaktu Latih Anak Ke Tandas!

Untuk ibu-ibu muda,
potty train
 anak boleh menjadi satu pengalaman yang agak sukar dan cenderung berakhir dengan kegagalan disebabkan beberapa kesilapan. Terdapat beberapa tips
potty train
 anak yang mungkin tidak tepat, perlu ibu bapa hindari agar ia tidak lagi menjadi kesilapan berulang.

Berikut merupakan tujuh kesilapan yang sering dilakukan
ketika proses

potty training
.

Untuk mendapatkan lebih banyak info berkenaan Keibubapaan, anda boleh klik
di sini
.

Potty train
 anak bukan satu tugas mudah!

Melatih anak ke tandas
 boleh menjadi satu pengalaman
try and error
 bagi kedua-dua ibu bapa dan juga anak.

Proses pembelajaran ke tandas ini tidak semestinya boleh diikuti dengan satu atau dua petua sahaja.

Ada tips
potty train
 anak yang boleh digunakan, dan ada juga tip yang mungkin tidak bersesuaian dengan keadaan anak anda.

Oleh sebab itu, anda mungkin akan melalui berbagai-bagai perkara atau kejadian sepanjang
melatih anak ke tandas.

Anda juga mungkin akan mengambil tempoh masa yang lebih panjang berbanding ibu bapa lain untuk
melatih anak menggunakan tandas.

Namun, sesukar mana pun perjalanan tersebut, anda perlu sentiasa menyokong si cilik anda agar mereka boleh belajar dengan baik dan teratur.

Oleh itu,
tugas melatih anak ke tandas
 bukanlah satu perkara yang mudah.

7 kesilapan sering berlaku ketika latih anak ke tandas

Untuk memastikan proses
mengajar anak ke tandas
 ini berjalan lancar, anda perlu mengelakkan diri daripada melakukan beberapa kesilapan
sewaktu mengajar mereka
.

Berikut adalah tujuh kesilapan yang sering berlaku yang perlu anda hindari:

#1. Latih ketika anak tidak bersedia

Pastikan anak anda sudah bersedia untuk menggunakan tandas
sebelum anda memulakan latihan
.

Antara tanda-tanda anak sudah bersedia ialah seperti mereka dapat menyampaikan kehendak mereka, menunjukkan minat terhadap kebebasan menggunakan tandas, dan keupayaan untuk mengendalikan keperluan fizikal seperti memakai pakaian sendiri.

Jika anda mengesyaki anak mungkin tidak bersedia, berikan mereka tempoh selama beberapa minggu atau bulan sebelum mencuba lagi.

#2. Melatih anak sewaktu anak sedang stres

Elakkan melatih anak ke tandas ketika anak anda
sedang beremosi atau stres
.

Keadaan beremosi atau stres hanya akan menyebabkan situasi menjadi lebih buruk jika anda terus memaksa mereka berlatih menggunakan tandas.

Tips
potty train
 anak: biarkan emosi anak anda reda dahulu sebelum kembali membuat latihan.

#3. Tetapkan tarikh akhir

Anda perlu tahu bahawa kanak-kanak
berlatih menggunakan tandas
 pada kadar dan umur yang berbeza. Sesetengah kanak-kanak mungkin akan belajar sebelum berumur 18 bulan.

Namun ramai kanak-kanak yang mengambil masa antara satu hingga beberapa tahun lagi sehinggalah mereka bersedia.

 Malah ada juga kanak-kanak yang tidak menguasai kemahiran ke tandas ini sehinggalah mereka masuk ke tadika.

Jadi, jangan sesekali tetapkan tarikh akhir untuk anak belajar ke tandas.

#4. Marah anak jika tersilap

Ada masanya akan berlaku insiden yang tidak diingini sewaktu
potty train
 anak.

Antaranya ialah seperti
terkencing dalam seluar
, terbuang air di atas lantai dan sebagainya.

Anda tidak boleh memarahi anak anda kerana mereka hanyalah anak kecil yang masih dalam proses pembelajaran.

Anggaplah ia sebagai satu cabaran yang boleh dijangka dan teruskan belajar daripada kejadian tersebut.

#5. Pakaikan pakaian yang sukar dibuka untuk anak

Sewaktu melatih anak menggunakan tandas, jangan pakaikan anak dengan
pakaian yang sukar dibuka
.

Cukup sekadar pakaian yang mudah ditanggal dan dipakai semula oleh si anak.

Anak anda tidak cukup terlatih untuk membuka zip atau butang yang banyak pada baju mereka.

Oleh itu, cukup sarungkan anak dengan pakaian yang hanya menggunakan getah pakaian.

#6. Anggap anak sudah tidak kencing malam sewaktu latihan tandas

Ramai ibu bapa yang menganggap bahawa anak
tidak akan kencing malam
 lagi apabila sudah berada dalam fasa latihan ke tandas.

Walaupun anak anda sedang berlatih, tidak bermakna mereka akan terus pandai menahan kencing ketika tidur.

Perlu diingat, kanak-kanak masih tidak mampu mengawal pundi kencing mereka dan tidak tahu bila mereka perlu bangun tidur untuk pergi ke tandas membuang air.

#7. Terlalu ikutkan ibu bapa lain

Apabila melihat kejayaan kanak-kanak lain menggunakan tandas pada umur yang masih kecil, akan mula timbul satu keinginan untuk
potty train
 anak secara paksa.

Hal ini dianggap sebagai satu tekanan luaran yang diterima daripada rakan ibu bapa yang lain, guru, dan juga ahli keluarga terdekat.

Perlu diingat, anda tidak boleh mengikut rentak dan cara ibu bapa lain 100% ketika
melatih anak ke tandas.
 Sesetengah cara mungkin tidak sesuai dengan situasi anak anda.

Kesimpulan

Setiap anak dilahirkan dengan keadaan dan kemampuan yang berbeza.

Oleh itu, proses mengajar atau melatih anak ke tandas juga perlulah mengikut fasa dan kebolehan anak anda.

Tiada satu kaedah atau langkah yang sesuai untuk diguna pakai oleh semua kanak-kanak.

Anda boleh mencuba segala tip yang dicadangkan, namun pastikan ia sesuai dan boleh diikuti oleh anak anda. Hanya ibu bapa yang mengenal anak-anak mereka sendiri!


Wanita Yang Ambil Pil Perancang Berisiko Alami KECUT OTAK? Ini Kesan Pada Mental Kaum Hawa!

Apabila bercakap perihal kehamilan
, ia sudah tentu bukan satu perkara yang boleh dibuat keputusan dengan sambil lewa sahaja.

Ini kerana mungkin ada pasangan suami isteri yang
 belum bersedia untuk menimang cahaya mata
 selain sedang merancang keluarga.

Disebabkan itu, telah wujud pelbagai kaedah kontraseptif termasuklah pil perancang kehamilan!

Namun, tahukah anda bahawa terdapat beberapa kesan ambil pil perancang ini terhadap wanita?

Pil perancang kehamilan, kontraseptif paling efektif?

Ya, ia mungkin merupakan kontraseptif paling efektif kerana kemampuannya mengelak wanita daripada mengandung sehingga 90%.

Untuk pengetahuan anda, ‘pil ajaib’ ini berfungsi dengan cara menghentikan proses ovulasi lantas menjadikan anda tidak subur buat sementara waktu.

Hormon yang wujud di dalam pil ini akan bekerja dengan menghalang ovum daripada meninggalkan ovari sekali gus menghalang proses persenyawaan sperma dengan telur.

Dalam pada itu, pil perancang juga bertindak menebalkan mukus yang terdapat pada pangkal rahim bagi tujuan menyukarkan sperma menembus dan menuju ke telur.

Terdapat 2 jenis pil pencegah kehamilan
 yang berbeza di pasaran iaitu
pil kombinasi
 (mengandungi 2 hormon iaitu estrogen dan progestin) serta
pil progestin
 (mengandungi 1 hormon sahaja iaitu progestin).

Pun begitu, tahap keberkesanannya juga boleh menurun sedikit jika diambil dengan cara yang tidak betul seperti:

Tidak diambil pada setiap hari

Mengambil bersama ubatan lain

Mengambil bersama suplemen lain

BMI yang tidak stabil

Menghidapi penyakit tertentu

Jika bercadang mahu mengambil pil perancang kehamilan, sila rujuk doktor terlebih dahulu ya?

Wujudkah kesan ambil pil perancang buat wanita?

Sebenarnya, terdapat beberapa kesan ambil pil perancang kehamilan buat wanita di sebalik keberkesanannya mencegah kehamilan luar jangkaan.

Kesan sampingan pil ini tentu sahaja akan menjejaskan fizikal wanita dan berikut merupakan antara komplikasi yang mungkin akan berlaku:

Kesan ambil pil perancang #1. Loya

Ia boleh menyebabkan keloyaan terutamanya
 jika anda baru pertama kali mengambil pil ini
.

Namun ia mungkin hanya bersifat jangka masa pendek dan anda dinasihatkan untuk mengambilnya selepas waktu makan untuk mengurangkan ketidakselesaan.

#2. Sakit payudara

Bagi mengurangkan sakit payudara akibat pil ini, anda perlu mengehadkan pengambilan kafein dan garam selain memakai coli sokongan.

Jika kesakitan anda bertambah teruk atau mendapati ada ketulan pada payudara, sebaik-baiknya berjumpalah dengan doktor untuk pemeriksaan.

#3. Sakit kepala

Hormon dalam pil perancang adalah punca utama yang membuatkan anda sakit kepala dan migrain. Anda juga mungkin akan mengalami simptom sakit kepala yang berbeza bergantung kepada jenis serta dos hormon pil ini.

#4. Tidak datang haid

Ini mungkin disebabkan oleh beberapa faktor seperti stres, sakit, serta ketidaknormalan hormon atau tiroid.

Jika anda tidak datang haid walaupun masih mengambil pil perancang
, doktor mungkin akan menyuruh anda melakukan ujian kehamilan sebelum meneruskan pengambilannya.

#5. Libido menurun

Dalam sesetengah kes, hormon di dalam pil perancang boleh menurunkan nafsu syahwat anda dan jika simptom ini berterusan, dapatkan nasihat daripada doktor.

Bagaimana pula kesan ambil pil perancang pada mental?

Seperti mana yang telah kami nyatakan di atas tadi, akan wujud beberapa kesan sampingan yang menjejaskan fizikal wanita.

Pun begitu, ia tidak hanya sekadar itu kerana sebenarnya juga ada kesan ambil pil ini terhadap mental yakni otak wanita.

Menurut sebuah kajian yang diketuai oleh Dr. Michael Lipton dari Albert Einstein College of Medicine, ia mungkin akan menyebabkan perubahan pada otak wanita.

Didapati bahawa wanita yang mengambil pil perancang mempunyai bahagian otak (hypothalamus) yang lebih kecil berbanding mereka yang tidak pernah mengambilnya.

Ia mungkin didasari oleh faktor kewujudan hormon di dalam pil tersebut namun kesan pengecutan bahagian otak ini masih belum dapat diketahui.

Dalam erti kata lain, kesan ambil pil perancang mungkin tidak akan menjejaskan mental wanita namun ia mungkin bukan sesuatu yang mustahil.

Ini kerana para pengkaji menyimpulkan bahawa mempunyai bahagian otak (hypothalamus) yang lebih kecil akan meningkatkan risiko
kemurungan dan kemarahan
.

Jadi, selamatkah untuk ambil pil ajaib ini?

Konklusinya, anda perlu tahu bahawa masih selamat untuk mengambil pil ajaib ini kerana
kesan sampingannya juga tidaklah seteruk yang disangka
.

Untuk lebih kepastian, sila berkonsultasi dengan doktor terlebih dahulu okay!